RTS :: Fabrika "Kontinental Automotiv Srbija" otvorena u Novom Sadu\nEkonomija Fabrika "Kontinental Automotiv Srbija" otvorena u Novom Sadu\nnedelja, 07. mar 2021, 12:21 -> 19:47\nU Novom Sadu otvorena je fabrika koja će proizvoditi napredni elektronski sistemi za upravljanje vozilom. Kompanija "Kontinental" planira da investira 140 miliona. Verujem da će u ovoj fabrici samo na početku raditi 500 ljudi, kao i da ćemo grinfild investiciju da otvaramo 2022. godine, rekao je predsednik Aleksandar Vučić na otvaranju.\nU fabrici će se proizvoditi najsavremeniji elektronski delovi za auto-industriju koji će nositi oznaku - proizvedeno u Srbiji.\nPredsednik Aleksandar Vučić je tokom obilaska fabrike rekao da je reč o naprednoj tehnologiji koju će razvijati "Kontinental" u Novom Sadu.\nPredstavnici "Kontinetala" upoznali su predsednika sa prizvodima objasnivši mu da se tu neće praviti, na primer, samo instrument table i displeji već i pametni upravljački sistemi.\nOtvaranje fabrike "Kontinental Automotiv Srbija", jedne od najmoćnijih kompanija, u Novom Sadu je veliki dan, i pokazuje koliko su u poslednje tri godine, napredovali i Novi Sad, Vojvodina i cela Srbija, poručio je Vučić.\n"Mnogi koji su danas ovde, nisu bili sa nama pre tri godine kada smo otvarali razvojno-istraživački centar u Novom Sadu. Tada mi je jedan mladi optimističan čovek govorio prelepe stvari i kako će mnogo uraditi u Srbiji. Ja sam bio pomalo pesimističan, podozrivo gledao i nadao se bar delu toga. Danas, kada vidim sve ovo, posle samo tri godine, beskrajno sam serćan i ponosan na zemlju i ljude koji rade u Kontinentalu", rekao je Vučić na svečanosti otvaranja fabrike.\n"Verujem da će u ovoj fabrici samo na početku raditi 500 ljudi, kao i da ćemo grinfild investiciju da otvaramo 2022. godine", rekao je Vučić.\nPredsednik je rekao da u poslednjih 35 godina nije otvorena nijedna fabrika u Novom Sadu, dok je sada situacija potpuno drugačija, kao i da je kompanija Kontinental "sate of the art" - poslednja reč tehnologije i da je veoma srećan zbog toga.\nKaže da će u Novom Sadu od oktobra prvi put krenuti dualno obrazovanje i na fakultetima.\nNaglasio je da su se pre mnogi protivili dualnom obraozvanju, ali da je to jedan od razloga što je Srbija mogla da privuče toliki broj investitora.\nU aprilu u Novom Sadu prvi institut za veštačku inteligenciju\nVučić je najavio da će u aprilu u Novom Sadu biti oformljen prvi institut za veštačku inteligenciju i dodao da to pokazuje koliko je Novi Sad bio uspesan i pretekao druge gradove po tom pitanju.\nPredsednik je podsetio da je puno fabrika otvoreno u prethodnom periodu širom Vojvodine, u gotovo svim okruzima.\n"Uvek te nemačke fabrike donose veliki boljitak, veće plate i siguran posao, ali i veću ozbiljnost i odgovornost", naveo je Vučić.\nSrbija bez Nemačke ne bi mogla da bude tako uspešna u ekonomiji kao što je sada i da bude među zemljama u Evropi koje najbrže rastu.\n"Nadamo se da uskoro budemo treći i po broju zaposlenih, zahvaljujući i ovakvim pogonima", naglasio je Vučić.\nVučić je rekao da je pre samo desetak godina Vojvodina izgledala kao jug Srbije koji je sada napredovao, ali da je Vojvodina dramatično napredovala.\nPut iskrenog prijateljstva Nemačke i Srbije\nPredsednik je kazao da je zadivljen onim što video u fabrici Kontinentala - najmodernijim dispelejima i ekranima u atuomobilu i drugim stvarima koje će se prizvoditi u Novom Sadu.\nVerujem u ''mejd in Serbia", kao što smo mi verovali u ''mejd in Džermani", naveo je Vučić.\nIstakao je da je mnogo zahvalan kancelarki Angeli Merkel na svoj podršci Srbiji u prethodnom periodu" dodajući da je uvek činila samo dobro Srbiji i pomagala i u najtežim trenucima.\n"Mi nikada nećemo zaboraviti koliko nam je pomogla u dovođenju nemačkih investitora i u rešavanju nekih regonalnih problema i time otvorila put iskrenog prijateljstva Nemačke i Srbije i za najbolju saradnju", poručio je Vučić.\nDodao je da je mnogo srećan jer sve što je video deluje nadrealno ili kao ostvarenje snova.\n"Sve čestitke Kontinetalu i hvala vam što verujete u Srbiju", poručio je Vučić.\n"Ovde se rade sistemi, kompletni sistemi, i rešenja za automobilsku industriju koji će diktirati trendove na svetskom tržištu", rekao je Saša Ćoringa, generalni direktor "Kontinental Automotiv Srbija".\nDirektor fabrike Lućian Marđineanu naglasio je da je već sada jasno da je otvaranje ovog pogona početak dugog putovanja koji će u privredni život Novog Sada doneti proizvodnju visoko-tehnoloških proizvoda.\nOtvaranju fabrike prosustvovali su i premijerka Ana Brnabić, ministarka privrede Anđelka Atansković i drugi predstavnici države i Novog Sada, kao i čelnici nemačke kompanije.


PRIZNANJE 2019 - Kategorija "Najbolje implementirana međunarodna kampanja" - DSOJ - Društvo Srbije za odnose s javnošću\nHome / Aktivnosti / PRIZNANJE 2019 – Kategorija “Najbolje implementirana međunarodna kampanja”\nurednik 28. March 2019.\tAktivnosti, Aktuelno Leave a comment 755 Pregledi\nNagrada u kategoriji “NAJBOLJE IMPLEMENTIRANA MEĐUNARODNA KAMPANJA”\nNagrada se dodeljuje za najbolju lokalnu implementaciju internacionalne kampanje ili projekta.\nNa PRIJEMU 2018 nagrada je dodeljena kompaniji NEW MOMENT NEW IDEAS za projekat “TUBORG OPEN”, za kompaniju CARLSBERG SRBIJA.\nTuborg je oduvek bio sinonim za dobar provod, brend koji podržava velike muzičke festivale, promoviše najbolje muzičke artiste iz celog sveta i jedan od prvih izbora punoletnih tinejdžera kada je pivo u pitanju. Ipak, u moru novih pivskih brendova koji su došli sa ekspanzijom tržišta kako fabrickih, tako i draft piva domaće radinosti, brendu Tuborg je bilo potrebno nešto što će dodatno ojačati njegov identitet i poziciju po kojoj se vezuje za urbanu muziku i isti stil zabave.\nU saradnji sa svetski poznatim producentskim triom Major Lazer, pokrenuta je kampanja Tuborg Open u kojoj su lokalni artisti, korišćenjem posebnog Tuborg bita koji je napravio Major Lazer, kreirali svoje pesme kako bi, prvenstveno dobrom muzikom, ponovo učinili Tuborg omiljenim pivom koje je sinonim za provod.\nFinale kampanje bio je veliki koncert u beogradskoj Barutani na kom su regionalni artisti premijerno izveli svoje pesme, Tuborg je pokazao da odlično zna šta je dobar provod, a kao društveno odgovoran brend, još jednom je realizovao svoju tradicionalnu aktivaciju „Kad pijem ne vozim, kad vozim ne pijem”.\nSpecijalni Tuborg bit koji su kreirali Major Lazer plasiran je u velikom broju zemalja širom sveta, a u svakoj od njih, lokalni artisti su pravili svoje pesme u najrazlicitijim muzičkim žanrovima korišcenjem jednog istog, zajednickog bita, čime smo pokazali da je muzika večita inspiracija za Tuborg brend i univerzalni jezik kojim govore svi ljudi na planeti.\nPrevious PRIZNANJE 2019 – Kategorija “Komunikacija društveno odgovornih projekata”\nSledeći PRIZNANJE 2019 – Kategorija “Korporativne komunikacije za mala i srednja preduzeća”


Predsednik se prisetio Hyzrija Talle, Ilira Durmishija i Afrima Maliqija - Novosti i Događanja - Predsednik Republike Kosova - Hashim Thaçi\nPredsednik se prisetio Hyzrija Talle, Ilira Durmishija i Afrima Maliqija\nPriština, 3. decembar 2018. godine – Pod okriljem Predsednika Republike Kosovo Hashima Thaçija danas je organizovana Spomen akademija povodom 20. godišnjice od pada heroja Hyzrije Talle i njegovih suboraca Afrima Maliqija i Ilira Durmishija.\nPredsednik Thaçi je rekao da je pre 20 godina Kosovo izgubilo dvojicu istaknutih aktivista i jednog intelektualca u najboljem stvaralačkom dobu.\n„Kosovo je izgubilo pripadnike Oslobodilačke vojske Kosova, Hyzrija Tallu, Ilira Durmishija i novinara Afrima Maliqija“, rekao je predsednik Thaçi.\nŠef države je rekao da je poslednje decenije dvadesetog veka Kosovo ušlo u intenzivnu fazu sistemskog nasilja, gonjenja, hapšenja i ubistava Albanaca, koje je vršio okupatorski režim iz Beograda.\nKako bi pružali otpor ovim represivnim merama, on je istakao da su kosovski Albanci koristili sva sredstva političkog i građanskog otpora.\n„Građanski otpor, najbolju artikulaciju je dosegao preko političke i vojne organizacije koja je proizišla iz naroda, preko Oslobodilačke vojske Kosova. OVK je u svoje redove ujedinila najposvećenije i najspremnije ljude da se bore protiv policijskog, vojnog i administrativnog aparata Srbije. 1998. godine Oslobodilačka vojska Kosova je ojačala i proširila se na celo Kosovo. U letnjim i jesenjim ofanzivama 1998. godine, OVK se dokazala kao moderna, nesalomiva gerila, koja je odlučna u vezi sa veličanstvenim ciljem, oslobođenjem Kosova. Borci za slobodu i narod su postali jedno, nezavisno od cene i žrtve“, rekao je predsednik Thaçi.\nPrvi čovek države je rekao da je jedan od nesalomivih boraca bio i Hyzri Talla, koji je imao iskustva u organizovanju u patriotskim organizacijama, koje nikada nisu prestale sa njihovim angažovanjem protiv okupacije Kosova.\n„U okviru Operativne zone Laba, Hyzriu je časno i odgovorno vršio bitne dužnosti. 2. decembra 1998. godine, Hyzri Talla je bio u Prištini na čelu njegove misije, kao nadređeni OVK-a u Operativnoj zoni Lab. Zajedno sa Hyzrijom je bio i Ilir Durmishi, posvećeni aktivista, kako bi doprineo svom svojom energijom. Sa njima je bio i talentovani novinar, Afrim Maliqi, drug njihovog ideala. Ubistvo u sačekuši ovih aktivista je bilo pokazatelj kakvu opasnost je predstavljala Oslobodilačka vojska Kosova za segmente osvajača: na frontovima, u rovovima, u urbanim centrima i bilo gde drugde na Kosovu“, rekao je predsednik Thaçi.\nNezavisno od udara i gubitaka naših suboraca, šef države je rekao da je OVK uspela da postane najbitniji politički i vojni faktor 1998. godine i prve polovine 1999. godine.\n„Zbog odlučnosti, vizije, orijentacije prema vrednostima zapadne demokratije, rat i otpor kosovskog naroda krunisani su uspehom. Demokratski svet, SAD, države članice EU i NATO su podržali Kosovo, postizanjem oslobođenja i slobode koju su mnoge generacije sanjale. Ove godine je Kosovo proslavilo 19. godišnjicu oslobođenja i 10. godišnjicu nezavisnosti. Nakon ostvarenja dva velika cilja, oslobođenja i nezavisnosti, Kosovu je jasan i treći cilj, integrisanje u evroatlantske institucije, u EU, NATO i OUN“, dodao je on.\nPredsednik Thaçi je rekao da do slobode i nezavisnosti ne bismo mogli da dođemo bez žrtvovanja palih boraca u svim vremenima i bez veličanstvene borbe OVK-a.\nS toga je dodao da se danas uz visoke državne počasti sećamo i odajemo počast nastradalima 2. decembra 1998. godine, Hyzriji, Iliru i Afrimu.\nPredsednik Thaçi je istakao da je Kosovo doživotno zahvalno svima koji su pali sa njegovu slobodu.


Stotine vozila američke vojske ušlo u Siriju iz Iraka | Web-Tribune.com\nHome / U FOKUSU / Stotine vozila američke vojske ušlo u Siriju iz Iraka\n18. jula 2017.\tU FOKUSU Leave a comment\nIzveštaj Far News-a sugeriše da SAD proširuje svoje vojno uporište u Siriji. SAD koriste kurdske Sirijske demokratske snage (SDF) da to učine, jer za razliku od Rusije i Irana, Sirija nije pozvala SAD da pomognu u borbi protiv sunitskih militanata.\nArapski medijski izvori su naveli da je preko 150 vojnih vozila američke vojske ušlo u Siriju preko iračke granice.\nTV mreža na arapskom jeziku, Al-Mayadeen, citirala je dobro informisani izvor rekavši da je preko 150 vojnih vozila američke vojske, zajedno sa njihovom posadom, prešlo granicu u Fiškaburu i ušlo na teritoriju Sirije.\nOvaj izvor je rekao da su, po prvi put, ova vozila bila u društvu i uz podršku pet američkih vojnih helikoptera i vojnih vozila.\nNa osnovu informacija, veliki broj američkih, britanskih i jordanskih vojnika je raspoređeno u gradovima Sveida i Dara’a na granici sa Jordanom, zajedno sa brojnim tenkovima British Challenger, skoro 2.300 vojnika i nekoliko helikoptera Cobra i Black Hawk.\nU međuvremenu, gotovo 4.000 militanata koji su prošli vojnu obuku u Jordanu, raspoređeno je u regionu Al Tanf u Siriji.\nLokalni izvori u severnoistočnoj Siriji su u subotu prijavili da je primećen veliki broj američkih vojnih vozila i vojnika u različitim naseljima istočnog dela Rake.\nIzvori su rekli da je nekoliko američkih vojnih vozila viđeno u naselju Al Mašlab, koje su nedavno zarobile Sirijske demokratske snage (SDF) pod vođstvom Kurda.\nU međuvremenu, američki vojni helikopteri su povećali letove nad Rakom poslednjih dana.\nNedavno su objavljeni snimci koji su otkrili da SAD upravlja vazdušnom bazom u istočnim delovima Alepa blizu pokrajinske granice sa Rakom.\nKako prenosi AMN, snimak je pokazao veliki američki avion koji je poleteo i mnoštvo hamera koji su štitili tu lokaciju.\nTakođe, američka zastava je postavljena iznad aerodroma koji se nalazi na teritoriji koja je pod kontrolom SDF-a.\nU međuvremenu, pukovnik Rajan Dilon, portparol Koalicije koja je pod vođstvom SAD-a, potvrdio je da su desetine američkih vojnih savetnika raspoređeno u gradu Raka, sa američkim marincima koji iz okolnih područja pružaju artiljerijsku podršku protiv ISIL-a.\nOn je rekao da su vojnici, od kojih su mnogi pripadnici specijalnih operativnih snaga, imali ulogu “savetovanja, pomoći i praćenja“ kako bi podržali kurdske borce u borbi protiv ISIL-a.\n“Oni su mnogo više izloženi kontaktu sa neprijateljima nego oni u Iraku,“ dodao je Dilon.\nOn je istakao da se broj američkih snaga u Raki nije merio u “stotinama“ i da one blisko sarađuju sa borcima SDF-a otkako su započele operacije da se opkoli Raka.\nPentagon je tajanstven o tome koliko je tačno veliko uporište u Siriji, ali je ranije izjavio da se tamo nalazi oko 500 američkih specijalaca kao bi obučili i pružili pomoć SDF-u.\nKurdima u velikoj meri pomažu američki vojnici i bombarderi – zarobili su oko 35% grada Rake, uprkos suočavanju sa žestokim otporom militanata ISIL-a.\nKurdski komandant je početkom jula objavio da je američka vojska uspostavila sedam vojnih baza u regionima koji su pod kontrolom Kurda u istočnoj Siriji.\nSiban Hamou je rekao da je američka vojska uspostavila šest vojnih aerodroma i jednu bazu na istočnoj obali reke Eufrat, dodajući da je moderni veliki aerodrom u Kobaniju (Ein al-Arab) bio najvažniji od njih.\n“SAD su uspostavile dva aerodroma u Hasaki, jedan aerodrom u Kaamišli, dva aerodroma u Al Malekijehu (Dirik), i još jedan aerodrom u Tal Abiadu na granici sa Turskom, pored centra vojnog odreda u gradu Manbij u severoistočnom Alepu,“ rekao je Hamou.\nHamou je rekao i da je na tim aerodromima i u centru raspoređeno 1.300 vojnika koalicije koja je pod vođstvom SAD-a.\nU međuvremenu, drugi izveštaji su objavili da su snage koje su pod vođstvom SAD-a nekoliko puta prebacivale lidere ISIL-a iz Iraka i Sirije do drugih regiona koristeći “heliborne“ operacije.\nPrevious IZ BRISELA NAM STIŽE NOVI ŠOK: EVO ŠTA ČEKA SRBIJU KAD UĐE U EU…\nNext Svi prave veliku grešku kada stavljaju lubenicu u frižider – a nisu ni svesni koliko može da bude opasna..


Fakultativni protokol uz Međunarodni pakt o građanskim i političkim pravima (UN,1966) - Vera Znanje Mir\nFakultativni protokol uz Međunarodni pakt o građanskim i političkim pravima (UN,1966)\nDržave ugovornice ovog Protokola,\nsmatrajući da bi što boljem obezbeđenju postizanja ciljeva Pakta o građanskim i političkim pravima (u daljem tekstu: Pakt) i primene njegovih odredaba, odgovaralo da se ovlasti Komitet za ljudska prava, uspostavljen na osnovu četvrtog dela ovog Pakta (u daljem tekstu: Komitet), da primi i razmatra, kao što je predviđeno u ovom Protokolu, predstavke koja potiču od pojedinaca koji tvrde da su žrtve kršenja nekog od prava izloženih u Paktu,\nSvaka država ugovornica Pakta koja postane strana ugovornica ovog Protokola priznaje da je Komitet nadležan da prima i razmatra predstavke koja potiču od pojedinaca koji spadaju pod njenu nadležnost a koji tvrde da su žrtve kršenja od strane te države ugovornice bilo kog prava navedenog u Paktu. Komitet neće primati nikakva saopštenja koja se tiču države ugovornice Pakta koja nije stranka ovog Protokola.\nPod uslovom iz odredaba člana 1 svaki pojedinac koji tvrdi da je žrtva kršenja ma koga od prava navedenih u Paktu i koji je iscrpao sva raspoloživa unutrašnja pravna sredstva, može podneti Komitetu na razmatranje pismenu predstavku.\nKomitet neće prihvatiti nijednu predstavku podnetu na osnovu ovog Protokola ako je nepotpisana ili za koju smatra da predstavlja zloupotrebu prava na podnošenje takvih predstavki, ili da je nespojiva s odredbama Pakta.\n1. Pod uslovima iz odredaba člana 3 Komitet stavlja do znanja svaku predstavku koja mu je podneta državi ugovornici ovog Protokola za koju se navodi da je prekršila neku od odredaba ovog Pakta.\n2. U toku sledećih šest meseci pomenuta država će dostaviti Komitetu pismena objašnjenja ili izjave rasvetljavajući pitanje i navodeći, prema potrebi, sve mere koje je eventualno preduzela da bi popravila situaciju.\n1. Komitet će razmotriti predstavke primljene na osnovu ovog Protokola vodeći računa o svim pismenim obaveštenjima koja su mu podneli pojedinci i zainteresovana država.\n2. Komitet neće razmatrati nijednu predstavku pojedinaca ako se nije uverio:\na) da se isto pitanje već ne razmatra u postupku pred nekim drugim međunarodnim organom za ispitivanje ili rešavanje;\nb) daje pojedinac iscrpao sva raspoloživa unutrašnja pravna sredstva. Ovo se pravilo ne primenjuje ako je postupak po pravnom leku produžen preko razumnog roka.\n3. Komitet će održavati nejavne sednice kada bude razmatrao predstavke predviđene ovim Protokolom.\n4. Komitet će upoznati sa svim što je ustanovio zainteresovanu državu ugovornicu i pojedinca.\nKomitet uključuje u godišnji izveštaj, koji sačinjava shodno članu 45. Pakta, sažeti pregled svojih delatnosti na osnovu ovog Protokola.\nU očekivanju ostvarenja ciljeva rezolucije 1514 (XV), usvojene od strane Generalne skupštine Ujedinjenih nacija 14. decembra 1946. koja sadrži Deklaraciju o davanju nezavisnosti kolonijalnim zemljama i narodima, odredbe ovog Protokola neće ni u čemu ograničavati pravo peticije koje je ovim narodima dato Poveljom Ujedinjenih nacija i drugim međunarodnim konvencijama i instrumentima zaključenim pod okriljem Ujedinjenih nacija ili njenih specijalizovanih ustanova.\n1. Ovaj Protokol je otvoren za potpisivanje svakoj državi koja je potpisala Pakt.\n2. Ovaj Protokol podleže ratifikaciji svake države koja je rafitikovala Pakt ili mu je pristupila. Instrumenti ratifikacije deponovaće se kod generalnog sekretara Ujedinjenih nacija.\n3. Ovaj Protokol biće otvoren za pristupanje svakoj državi koja je ratifikovala Pakt ili mu je pristupila.\n5. Generalni sekretar Ujedinjenih nacija obavestiće sve države koje su potpisale ovaj Protokol, ili su mu pristupile, o deponovanju svakog instrumenta o ratifikaciji ili pristupanju.\n1. Pod uslovom stupanja na snagu Pakta, ovaj Protokol stupiće na snagu tri meseca posle deponovanja kod generalnog sekretara Ujedinjenih nacija desetog instrumenta o ratifikaciji ili pristupanju.\n2. Za svaku državu koja ratifikuje ovaj Protokol ili mu pristupi posle deponovanja desetog instrumenta o ratifikaciji ili pristupanju, pomenuti Protokol će stupiti na snagu tri meseca posle deponovanja od strane ove države njenog instrumenta o ratifikaciji ili pristupanju.\nOdredbe ovog Protokola primenjivaće se, bez ikakvog ograničenja i izuzetka, na sve jedinice federativnih država.\n1. Svaka država stranka ovog Protokola može predložiti njegovu izmenu ili dopunu i njihov tekst dostaviti generalnom sekretaru Ujedinjenih nacija. Generalni sekretar će potom proslediti sve predložene izmene ili dopune državama strankama ovog Protokola, tražeći od njih da mu saopšte da li žele sazivanje konferencije država ugovornica radi razmatranja tih predloga i glasanja o njima. Ako se najmanje jedna trećina država izjasni u prilog ovog sazivanja, generalni sekretar će sazvati konferenciju pod okriljem Ujedinjenih nacija. Svaka izmena ili popuna koju će usvojila većina država ugovornica prisutnih na konferenciji i koje učestvuju u glasanju podleže odobrenju Generalne skupštine Ujedinjenih nacija.\n2. Ove izmene ili dopune stupaju na snagu kada ih odobri Generalna skupština Ujedinjenih nacija i prihvati dve trećine država ugovornica ovog Protokola, saobrazno njihovim ustavnim postupcima.\n3. Kada ove izmene ili dopune stupe na snagu, one su obavezne za sve države ugovornice koje su ih prihvatile, dok druge države ugovornice ostaju vezane odredbama ovog Protokola i svakom izmenom i dopunom koju su ranije prihvatile.\n1. Svaka država ugovornica može, u svako doba, otkazati ovaj Protokol putem pismenog saopštenja upućenog Generalnog sekretaru Ujedinjenih nacija. Otkaz proizvodi dejstvo tri meseca od dana kada je Generalni sekretar primio saopštenje.\n2. Otkaz neće sprečiti primenu odredaba ovog Protokola na svako saopštenje podneto na osnovu člana 2 pre nego što otkaz proizvede dejstvo.\nBez obzira na saopštavanja predviđena u stavu 5 člana 8 ovog Protokola, Generalni sekretar Ujedinjenih nacija će obavestiti sve države koje se pominju u stavu 1 člana 48 Pakta:\na) o potpisima stavljenim na ovaj Protokol i o instrumentima ratifikacije i pristupanja deponovanim shodno članu 8;\nb) o datumu stupanja na snagu ovog Protokola shodno članu 9 i o datumu stupanja na snagu svake izmene ili dopune predvidene u članu 11;\nc) o otkazima koji su učinjeni shodno članu 12.\n1. Ovaj Protokol, čiji su tekstovi na engleskom, kineskom, španskom, francuskom i ruskom podjednako verodostojni, deponovaće se u arhivi Ujedinjenih nacija.\n2. Generalni sekretar Ujedinjenih nacija dostaviće overene prepise ovog Protokola svakoj državi na koju se odnosi član 48 Pakta.


Gotovo potpuno je postavljen postament spomenika, odnosno razbijeni vizantijski šlem sa čije su unutrašnje strane mozaici sa detaljima iz života Stefana Nemanje i srpske istorije koji su, prema rečima zamenika gradonačelnika Gorana Vesića, izrađeni tehnikom kao i mozaici u Hramu Svetog Save.\nOn je za Tanjug najavio je da će 12. novembra u Beograd stići grupa ruskih vajara i majstora koji će raditi na samom patiniranju spomenika što će, dodao je, početi oko 20. novembra.\nDodao je da je 12. novembra u Beograd trebalo da dođe i autor spomenika, ruski vajar Aleksandar Rukavišnjikov, ali da je to odloženo jer zbog epidemije korona virusa još uvek nije dobio dozvolu da izađe iz zemlje pošto je stariji od 65 godina.\nVesić je rekao da se očekuje da spomenik bude kompletno završen između 15. i 25. decembra, ali da građani neće moći da ga vide dok ne budu završeni svi radovi na Savskom trgu.\nVesić pored spomenika Stefanu Nemanji\n- Otkrivanje samog spomenika zavisi od toga kada će biti završeni svi radovi na trgu koji su obimni, ali tokom narednih meseci možemo da očekujemo da će sve biti završeno i da ćemo dobiti trg kojim ćemo se, verujem, svi ponositi - rekao je Vesić.\nIzmeđu ostalog, naveo je da se u blizini spomenika gradi kanalizaciona crpna stanica i dodao da sa druge strane Savskog trga, ispod bolnice "Sveti Sava", postoji stara crpna stanica napravljena u periodu izmedju dva svetska rata.\n- Došlo je vreme da se uradi potpuno nova stanica koja će preuzeti funkciju stare i imati mnogo veći kapacitet - rekao je Vesić.


FMNEBO: Pobeda O radija za polufinale\nPobeda O radija za polufinale\nOmladinski O radio odneo je još jednu pobedu u takmičenju evropskih radio stanica "Radio battle". U borbi protiv italijanskog radija Rai Radio 2, O radio je trijumfovao sa ogromnom razlikom u broju glasova na društvenoj mreži Tviter. Domaća Tviter zajednica uspela je za sat vremena sakupi čak 60.000 tvitova!\n"Naša je najveća želja da pobedimo ove godine, nakon što smo u prošlogodišnjem takmičenju osvojili drugo mesto. Ovo je prilika da cela Evropa sazna čime se mladi bave u Srbiji i da naš glas ode van granica zemlje", kazala je Sofija nakon bitke.\nRadio bitka je zapravo takmičenje evropskih radio stanica koje je pokrenuo Rai Due iz Milana, a tokom sat vremena okršaja program je emitovan uživo iz dva studija, jedan u Novom Sadu, drugi u Milanu. Glasalo se isključivo na Tviteru, a voditelj bitke Vukašin Kartalnović fasciniran je brojem tvitova koje su njemu i Sofiji uputili srpski tviteraši.\n"Još prošli put sam bio iznenađen brojem tvitova koje su ljudi poslali za nas. Ovako se ide do pobede! Nadam se da ćemo uspeti sve ovo da iskoristimo da se nekako i upoznamo sa svim tim ljudima koji nam pružaju tako veliku podršku na mreži", poručio je Vukašin, koji ove godine prvi put učestvuje u takmičenju.\nTokom radio bitke Sofija i Vule su se borili protiv jednog od najpoznatijih mladih radijskih zvezda u Italiji Karla Pastorea, koji je nakon iznenadjenja koje smo mu pripremili rekao da "može slobodno da ode kući, jer je zaista uspelo".\nVoditeljski dvojac O radija: Sofija Balać (@discolento) & Vukašin Kartalović (@wulens)\n"Ovo je bilo zaista neverovatno iskustvo. Drago mi je sto se publici svidelo i što je iznenađenje uspelo. Ovo je bila prilika da se predstavim italijanskoj publici, a pohvale organizatora su mi veoma značile", rekla je Dijana nakon nastupa, tokom koga je bez problema razgovarala sa organizatorima na italijanskom.\nOsim Dijane Stene, muzički urednici Dragan Vukmirović i Beata Kovač pustili su i najnoviju pesmu Ramba Amadeusa "Duge donje gaće", mlade britanske hit bendove Years and Years, 1975. i Foals.\n- понедељак, март 07, 2016


DA DECA POLETE - Glas Podrinja\nPOČELA ŠKOLA CRTANjA I SLIKANjA U KULTURNOM CENTRU\nDA DECA POLETE\nU Kulturnom centru je počela Škola crtanja i slikanja, koju vodi akademski slikar i profesor Dragan Marković Markus. Svake subote, profesor Marković radi sa decom osnovnoškolskog uzrasta, a nedeljom sa srednjoškolcima.\n- Školu smo zamislili kao profesionalno organizovanu instituciju u okviru Kulturnog centra na nivou koji je adekvatan ovoj ustanovi, a čime se obogaćuje njena ponuda. Želimo da ovo bude kontinuirana škola crtanja i slikanja, u koju će se uključivati deca koja žele da se edukuju, rekao je Marković.\nIznos koji bi roditelji trebalo da izdvoje na mesečnom nivou, prilagođen je situaciji u kojoj se nalazimo - Cilj je da se ponuda obogati i da damo još kvalitetan sadržaj gradu.\nProfesor Marković se pedagoškim radom bavi više od trideset godina i raduje mu se kao prvog dana.\n- Najveća radost je povratna priča koju dobijem od dece. Ne radi se samo o prenošenju znanja, nego o činjenici da se deci šire vidici, da im se razvija kreacija, mašta i upornost, da uče da budu istrajni i samokritični. Treba omogućiti detetu da poleti, da oseti lepotu stvaranja.\nSubotom su organizovane dve grupe, od 10 do 11 časova i 30 minuta za decu od 1. do 4. razreda, a od 11 do 13 časova i 30 minuta za učenike od 4. do 8. razreda. Grupa srednjoškolaca uči da crta nedeljom, od 10 do 13 časova.


Canon i-SENSYS MF6180dw - i-SENSYS laserski multifunkcijski štampači - Canon Serbia\nCrno-belo štampanje brzinom do 33 stranice u minuti\nMaks. kapacitet papira od 800 listova\nDetaljnije pogledajte Canon i-SENSYS MF6180dw\nOdlična kompatibilnost za jednostavnu integraciju\nLako integrišite ovaj uređaj koji je spreman za mrežu u postojeće okruženje za štampu zahvaljujući podršci za PCL 5e, PCL 6 i Postscript Level 3.\nPovećajte produktivnost i unapredite radne procese uz mogućnost direktnog skeniranja u e-poštu, mrežne fascikle ili na USB uređaje. Funkcija SEND kompanije Canon jednostavna je za korišćenje pomoću dugmadi koja vam omogućavaju da brzo podešavate odredišta, a format Compact PDF daje odličan kvalitet slike uz malu veličinu datoteka, čime se poboljšava efikasnost dokumenata.\nUštedite energiju i novac uz vodeću energetsku efikasnost u klasi i uz ekonomično štampanje. i-SENSYS MF6180dw pruža tipičnu potrošnju struje (Typical Electricity Consumption - TEC) od samo 1,3 kWč sedmično, dok automatsko dvostrano štampanje štedi dragoceni papir.\nSaznajte više o Canon i-SENSYS MF6180dw, njegovim karakteristikama i mogućnostima.


Ambasador Kirilič je naglasio da Ukrajina nikada nije dala dozvolu za izvoz ikone iz ove zemlje\nM. Aš. 26.01.2021\nSARAJEVO Oglasilo se Ministarstvo vanjskih poslova BiH: Šta je tražio ambasador Ukrajine\nKirilič i Turković\nZamjenica predsjedavajućeg Vijeća ministara i ministrica vanjskih poslova Bosne i Hercegovine dr Bisera Turković, primila je 26. januara 2021. godine u posjetu ambasadora Ukrajine za Bosnu i Hercegovinu Vasilja Kiriliča, rečeno je danas iz MVP BiH.\nMinistrica Turković i ambasador Kirilič su se usaglasili da je važno što prije rasvijetliti slučaj koji se odnosi na ikonu, koja je 14. decembra 2020. godine uručena ministru vanjskih poslova Ruske Federacije.\nAmbasador je naglasio da Ukrajina nikada nije dala dozvolu za izvoz ikone iz ove zemlje, te da ovaj predmet predstavlja kulturnu vrijednost od državnog značaja. Ambasador zahtijeva da predmet bude izuzet od strane nadležnih institucija u Bosni i Hercegovini, te traži da se omogući dolazak ukrajinskih eksperata, koji bi zajedno sa ekspertima iz Bosne i Hercegovine, utvrdili sve okolnosti vezane za ikonu.\n20.01.2021 u 19:50\n18.01.2021 u 11:35\nBisera Turković Ministarstvo vanjskih poslova BiH Ukrajina


2007. Godina klasične i džez muzike - Domino\nNaslovna PopArt Muzika 2007. Godina klasične i džez muzike\n2007. Godina klasične i džez muzike\nSlavni indijski dirigent Zubin Mehta nastupio je 3. juna sa Izraelskom filharmonijom u Sava centru, a izraelski kontratenor David D’Or održao je koncert u Beogradu 19. maja povodom Dana držanosti Izraela i 40. godišnjice ujedinjenja Jerusalima.\nKraljevski filharmonijski orkestar iz Londona na čelu sa dirigentom Leonardom Slatkinom, prvi put je nastupio u Beogradu 10. novembra sa violončelistom Davidom Geringasom, a taj koncert su organizatori predstavili kao muzički dogadjaj sezone.\nU protekloj godini koncert je održao i Nemački simfonijski orkestar iz Berlina, pod vodjstvom dirigenta Arilda Remerajta i sa pijanistom Kiprijanom Kacarisom, kao i švedski trubač Hokan Handerberger koji nastupio sa Kraljevskim filharmonijskim orkestrom iz Stokholma.\nSimfonijski orkestar RTS-a je u godini u kojoj je obeležio 70 godina postojanja, gostovao u Ljubljani, gde su 15. jula, zajedno sa Slovenačkom filharmonijom otvorili "Biblični festival".\nKoncertom u Sava centru, na kome su 26. aprila, nastupili simfonijski orkestri RTS-a i FMU, horovi "Španac", "Obilić" i "Collegium Musicum" i tenor DŽozef Volverton, sa dirigentom Bojanom Sudjićem, obeleženo je 70 godina osnivanja Muzičke akademije i Simfonijskog orkestra RTS-a kao i 50 godina od utemeljenja Univerziteta umetnosti u Beogradu.\nOvogodišnje Beogradske muzičke svečanosti (BEMUS), 39. po redu, održane su od 5. do 19. oktobra, a na toj manifestaciji čiji je umetnički direktor od ove godine violinista Sreten Krstić održano je 18 koncerara, medju kojima i tri džez koncerta i jedan mjuzikl.\nMjuzikl "Jadnici" u režiji Nebojše Bradića, pod dirigentskom palicom Marka Pače iz Italije i sa Zafirom Hadžimanovim u glavnoj ulozi, premijerno je izveden u Opera-teatru "Madlenijanum", u okviru BEMUS-a, a nakon toga mjuzikl se sa velikim uspehom našao na redovnom repertoaru tog teatra.\nManifestacija "Mokranjčevi dani", održana je od 14. do 19. avgusta u Negotinu, iako je to, zbog finansijskih problema, bilo neizvesno do poslednjeg trenutka, a na manifestaciji je nastupilo 11 horova i jedan vokalni ansambl, kao i gosti iz Italije, Švajcarske i Slovenije.\nHor, Dečji hor i Orkestar RTS-a, sa dirigentom Bojanom Sudjićem premijerno su izveli "Rekvijem za Nikolu Teslu" Ksenije Zečević na "Mokranjčevim danima", a nakon toga i u beogradskoj Kolarčevoj zadužbini.\nU protekloj godini održani su džez festival "Nišvil" i Beogradski džez festival na kojima su nastupili neke od najvećih zvezda savremenog džeza, poput Di Di Bridžvoter, Aviše Koena i Breda Meldaua, Donalda Birda, Milča Levijeva, Lari Reja i drugih.\nTove Lo se baš opustila na koncertu\nLenny Kravitz i penisgate


Povodom zvaničnih informacija o postupku povlačenja predloga Zakona protiv diskriminacije\nDana 16. marta 2009. ovlašćeno lice Generalnog sekretarijata predsednika Republike, dr Nebojša Krstić, je odgovorio da „Generalni sekretarijat predsednika Republike ne poseduje traženu informaciju, odnosno da tražena informacija nije sadržana u određenom dokumentu, kao i da nam nije poznato u čijem posedu se tražena informacija nalazi”.\nTakav kvazicinizam „ovlašćenog lica” Generalnog sekretarijata predsednika Republike, dr Nebojše Krstića, koji nije odgovorio na jednostavno postavljeno pitanje, sigurno ne služi na čast ni Genaralnom sekretarijatu, ni predsedniku Republike, a najmanje uspostavljanju poverenja građana u zvanične institucije.\nNa zahtev koji su 9. marta 2009. godine Vladi Republike Srbije podnele iste organizacije da se dostavi Odluka Vlade o povlačenju Zakona iz procedure, kao i stenogram sa sednice Vlade na kojoj je odluka doneta, pomoćnica Generalnog sekretara Vlade Srbije, Zorica Nikodijević, je dana 16. marta 2009. godine dostavila zaključak koji je Vlada donela na 65. sednici od 4. marta 2009. godine.\nDostavljeni zaključak Vlade Srbije sadrži tri tačke od kojih se u tački 1. povlači iz procedure sporni zakon, u tački 2. se zaključuje da će o tome biti obaveštena Narodna skupština i u tački 3. se zaključuje da će se zaključak, radi upoznavanja, dostaviti Ministarstvu rada i socijalne politike, Ministarstvu za ljudska i manjinska prava i Republičkom sekretarijatu za zakonodavstvo.\nIako su dostavljene informacije Generalnog sekretarijata predsednika Republike i Vlade nepotpune, ipak se može izvesti zaključak koji, nažalost, potvrđuje pretpostavku Komiteta pravnika za ljudska prava i Koalicije protiv diskriminacije, da se u ovom slučaju nije radilo o merama za poboljšanje postojećeg predloga zakona nego o zakulisnim igrama i ozbiljnom ugrožavanju institucija. Kako je po članu 7. stav 4. Poslovnika Vlade na koji se Vlada poziva u ovom slučaju, predviđeno da predsednik Vlade „u naročito opravdanim i hitnim slučajevima” može odlučiti da se sednica Vlade održi i ako nije prisutna većina članova Vlade, a da odsutni članovi „glasaju putem telefona i telefaksa”, očigledno je i da je čak i ova odredba Poslovnika prekršena samo da bi se sprovela jedna politički arbitrarna odluka koju je naložila crkva. Jer, čak ni ova odredba Poslovnika ne predviđa nikakve telefonske sednice Vlade, već služi samo kao dopuna u hitnim i opravdanim slučajevima ukoliko nije moguće obezbediti kvorum. Osim činjenice da Vlada ni u jednom trenutku nije pokušala da argumentuje da se ovde radilo o hitnom i opravdanom slučaju, ostaje zabeležen poražavajući podatak da resornim ministrima za rad i socijalnu politiku i za ljudska i manjinska prava nije data prilika čak ni da se izjasne o povlačenju zakona, nego da su o tome tek naknadno obavešteni.\nU Beogradu, 17. mart 2009. godine\nPredsednica Komiteta pravnika\nza ljudska prava - YUCOM


Kako pomoći bolesnima u Srbiji (3): Lončar da čisti svoje dvorište\nUprkos brojnim najavama o reformama, ministar zdravlja Zlatibor Lončar, prema rečima dr Draška Karađinovića, potpredsednika udruženja Doktori protiv korupcije, smenjuje direktore zdravstvenih ustanova umesto da krene u čistke od svog resora, gde sede najnesposobniji ljudi i kreatori propusta.\nPotrebne korenite promene: Srpskim zdrastvenim ustanovama nedostaje mnogo toga\n- Smena direktora je simptomatska terapija, ali ne leči se zapaljenje pluća aspirinom, pa ni ministar koji ima pomake u infrastrukturnom okviru neće ništa uraditi ako ne promeni sistem, već će od smrti do smrti pacijenta gasiti požar - kaže Karađinović i pita šta su do direktorske seče radili zdravstveni inspektori kojima je posao da utvrđuju nepravilnosti.\nNaš sagovornik upozorava da izostaju dugo očekivane korenite promene sistemskih zakona kao prvi korak kvalitetne usluge pacijentu koji bi prekinuo seriju kobnih lekarskih grešaka. Ukazuje i na poraznu međunarodnu statistiku, prema kojoj je srpsko zdravstvo po parametrima neslavno među poslednjima u Evropi i u vrhu po udelu potrošnje bruto društvenog proizvoda.\n- Naše zdravstvo utroši više od tri milijarde evra godišnje, ili 11 odsto BDP-a, što je dvostruko u odnosu na Bugarsku, Rumuniju i Albaniju, a sa sličnim ili gorim učinkom. Problem je u birokratizaciji, četvrtini zaposlenog nemedicinskog osoblja, odnosno duplo više od evropskog standarda, kao i monopolskoj strukturi prvenstveno domova zdravlja i apotekarskih ustanova, u neintegraciji privatnog sektora.\nKada se, kako navodi, doda i privatni rad državnih lekara, jasno je zašto je produktivnost rada niska, a liste čekanja pacijenata duge.\n- Formiranje tih veštačkih lista nije sankcionisano, iako je na štetu zdravlja građana, a u nekim državnim ustanovama donosi velike privatne zarade pojedincima, bilo kroz dopunski rad u privatnom sektoru ili uzimanjem mita - ukazuje kako su u takvom ambijentu greške i neetičko ponašanje lekara neminovnost, a ne slučajnost.\nKao tipičan primer Karađinović navodi rutinsku operaciju katarakte.\n- Imamo 25.000 prijavljenih koji u državnoj ustanovi čekaju dve godine, dok se kod privatnika može odmah na operacioni sto za 1.000 evra. Zato pacijent opravdano postavlja pitanje zašto državi plaća doprinos za zdravstveno osiguranje - kaže Karađinović.\nTrgovina listom čekanja na zračenje\nGrađani obično čuju za slučajeve "sitne korucije" kada lekar uzme 200 evra i država ga kazni, ali ovaj lekar, kao mnogo važniji problem vidi uključenost cele institucije u koruptivne radnje, a da tu država ne funkcioniše, suspendujući samu sebe.\n- Dr Borko Josifovski je otkrio i dokumentovao kriminalne radnje s fatalnim posledicama u slučaju trgovine lekara Hitne pomoći s pogrebnim preduzećima. Pravosuđe godinama razvlači procese, iako su jasne indicije o umešanosti službenika Ministarstva zdravlja u prikrivanje i falsifikovanje nepostojeće dokumentacije. Dokumentovan je i slučaj kristalizacije rastvora za dijalizu sa teškim posledicama za bubrežne bolesnike u Kraljevu, ali ni tu epiloga nema. U trgovanju listom čekanja na zračenje u Institutu za onkologiju Vojvodine, tek su nove pokrajinske vlasti smenile lekare, učesnike te afere i za upravnika klinike za radioterapiju postavili dr Bojanu Bokorov koja je ukazivala na korupciju. Međutim, niko od nadležnih u državnim institucijama još nije odgovarao - navodi Karađinović brojne primere korupcije, ukazujući i da još nisu otkriveni ni odgovorni za bacanje tona plazme srpskih davalaca krvi radi uvoza krvnih derivata za 30 milona evra na godišnjem nivou.\nBirokrata do birokrate\n- U 350 zdravstvenih ustanova ima isto toliko upravnih i nadzornih odbora s nekoliko hiljada članova. Bezbroj je tela, od agencija za sertifikacije i akreditacije, brojnih komora sa sudovima časti, zdravstvenih inspektora, instituta javnog zdravlja, licenciranja, do zaštitnika prava, dupliranog odnedavno i savetnikom prava pacijenta. Ta birokratska pretrpanost je odlična podloga za neefikasnost, nečinjenje i nezameranje sa skupim i često fatalnim posledicama za pacijenta - kaže Karađinović.


Grenel sa Vučićem i Tačijem: U petak Sporazum o železničkoj liniji Beograd-Priština\nGrenel u odvojenim susretima sa Vučićem i Tačijem u Minhenu\nGrenel sa Vučićem u Minhenu\nPredsednik Srbije Aleksandar Vučić sastao se 13. februara u Minhenu sa specijalnim izaslanikom predsednika Sjedinjenih Država za pregovore Srbije i Kosova Ričardom Grenelom (Richard Grenell).\nVučić je nakon sastanka izjavio da će u petak (14. februar) biti potpisan okvirni sporazum o uspostavljanju železničke linije između Beograda i Prištine, javio je Glas Amerike (VOA).\n"Sporazum će sa srpske strane potpisati (direktor Kancelarije Vlade Srbije za Kosovo) Marko Đurić. To je za nas od izuzetnog značaja, jer ako uspostavimo i avio i železničku liniju i saobraćaj autoputem, to znači slobodni protok ljudi, roba i usluga", rekao je Vučić.\nNakon nedavnog dogovora o otvaranju avio-linije Priština-Beograd, najavljeno je da će se veoma brzo postići i dogovor o uspostavljanju železničkog saobraćaja između Kosova i Srbije. Ta železnička linija je funkcionisala ranijih godina, ali je prekinuta 2008. godine, kada je Kosovo proglasilo nezavisnost.\nPrije sastanka Vučić je na Instagramu napisao: "Imali smo otvoren i iskren razgovor koji za nas nikada nije lak, ali zadovoljan sam što je Ričard Grenel ovako čvrsto za ukidanje taksi".\nDodaje da "kada se ukinu takse mi smo spremni da sednemo za sto."\nGrenel i Vučić će učestvovati na Minhenskoj bezbednosnoj konferenciji koja počinje sutra, a najavljeno je da će biti prisutan i novoizabrani premijer Kosova Aljbin Kurti (Albin).\nDa će 14. februara doći do potpisivanja pisma namere o železničkom saobraćaju između Srbije i Kosova, najavili su izvori i iz kosovske delegacije koja se nalazi u Minhenu. Takvu mogućnost je nagovestio i predsednik Kosova Hašim Tači (Hashim Thaci).\n"Biće i ostalih novih sporazuma nakon dogovora o direktnoj avionskoj liniji između Prištine i Beograda. Angažujemo se oko železničkog saobraćaja između Kosova i Srbije", izjavio je predsednik Kosova nakon susreta sa Ričardom Grenelom u Minhenu.\nPredsednik Kosova je podvukao da se pod vođstvom SAD dešavaju stvari koje niko nije mogao da zamisli jer se "investira u mir i napredak, na dobrobit građana".\n"Kosovo potpuno veruje u lidersku ulogu Sjedinjenih Država, dinamično angažovanje sekretara Pompeo, kao i odlučnu ulogu ambasadora Grenela", izjavio je Tači.\nUpitan da li će Kosovo ukinuti tarife na uvoznu robu iz Srbije i BiH, što je preduslov za nastavak dijaloga i konstantan zahtev kako iz Vašingtona, tako i Brisela, Tači je naglasio da veruje da će u narednim danima i nedeljama Kosovo doneti odgovorne odluke "koje će olakšati, a ne otežati dijalog".\nPredsednik Srbije Aleksandar Vučić i američki izaslanik Ričard Grenel su razgovarali i u Beogradu 24. januara kada je Grenel posetio i Kosovo i Srbiju.\nAmerički diplomata je tada rekao da Kosovo mora da ukine takse na uvoz srpske robe, ali da istovremeno Srbija mora da obustavi kampanju za povlačenje priznanja nezavisnosti Kosova.\nKosovo je uvelo takse od 100 odsto na robu iz Srbije i Bosne i Hercegovine pre šesnaest meseci kao odgovor na poteze Srbije kojima je onemogućavala prijem Kosova u međunarodne institucije.


OBAMA: Nema prekrajanja Granica\nOBAMA: Nema prekrajanja Granica\nPredsednik SAD Barak Obama potpisao ukaz o uvođenju novih sankcija Rusiji, koje će pogoditi 20-tak ruskih zvaničnika, neke pojedince, kao i Banku Rusije.\nReč je o Centralnoj banci Ruske Federacija sa 10 milijardi dolara sredstava, rekao je jedan visoki američki zvaničnik, preneo je AP.\n„Dalje eskalacije će samo više izolovati Rusiju“, rekao je Obama u svom javnom obraćanju povodom situacije u Ukrajini.\n„Nove sankcije će znatno uticati na rusku ekonomiju, ali bi takođe mogle da utiču na globalnu ekonomiju“, upozorio je predsednik SAD.\nNa listi onih kojima se uvode sankcije su viši ruski zvanicncici Aleksej Gromov, Sergej Ivanov i Sergej Nariškin, kao i biznismeni Genadij Timčenko, Arkadij i Boris Rotenberg, kao i predsednik ruske železnice Vladimir Jakunin, preneo je ruski RT.\nObama je, takođe, poručio da „nacije ne prekrajaju granice samo zato što su veće i moćnije „i dodao da smo bili svedoci nelegalnom referendumu i potezu Rusije da pripoji Krim“.\n„Preduzimamo ove mere u okviru reagovanja na ono što je Rusija učinila na Krimu“, rekao je Obama, dodavši i da će podrška SAD saveznicima u NATO ostati „neuzdrmana“.\n„Sve su to izbori koje je donela vlada Rusije, izbori koje je međunarodna zajednica osudila“, kaže Obama.\nAmerički predsednik kazao je da se „nastavlja diplomatija između SAD i Rusije“ i da Moskva i dalje može da reši krizu sa vlastima u Kijevu „diplomatskim putem“.\nObama je pre dva dana već potpisao ukaz o uvođenju sankcija visokim ruskim zvaničnicima, među kojiima su predsednica gornjeg doma parlamenta Valentina Matvijenko, vicepremijer Dmitrij Rogozin, savetnik ruskog predsednika Sergej Glazjev, pomoćnik predsednika Vladislav Surkov, poslanici Dume Elena Mizulina i Leonid Slucki, senator Andrej Klišas.


Milan Obradović debitovao pobedom na klupi omladinaca - Sportskacentrala.com\nMilan Obradović debitovao pobedom na klupi omladinaca21.02.2017 17:24hNovi selektor omladinske reprezentacije Srbije, Milan Obradović, debitovao je pobedom na novoj funkciji. "Orlići" su danas u Sportskom centru FS Srbije u Staroj Pazovi savladali Bugarsku rezultatom 3:1, a za dva dana isti rivali će odigrati još jedan prijateljski duel. Sve je bilo rešeno u prvom poluvremenu kada su Jovanović, Adžić i Zlatanović doneli ubedljivu prednost Srbiji, da bi u nastavku Bugarska preko Ivanova samo ublažila poraz. Posle druge utakmice sa Bugarskom Srbija će odigrati i dva prijateljska meča sa Bosnom i Hercegovinom početkom marta, a onda je od 23. do 28. marta u Nemačkoj očekuje nastup u elitnoj rundi kvalifikacija za Evropsko prvenstvo.\nPored selekcije domaćina i Srbije nastupiće Slovačka i Kipar. Podeli ovu vest:


Nenad Bjeković - Blic Sport\nNOVO IME U NAŠOJ KUĆI FUDBALA Bjeković izabran za potpredsednika FSS\nU prostorijama Fudbalskog saveza Srbije održana je sednica Odbora za hitna pitanja, na kojoj su donete bitne odluke.\nNenad Bjeković je tokom pet godina ostavio veoma dubok trag u Nici, gde mu i dan-danas ukazuju veliko poštovanje. Legendarni fudbaler je tokom vikenda bio gost tima sa Azurne obale i izazvao je veliku euforiju. Rado se slikao sa obožavaocima, pričao o Baloteliju, ali je i sastavio idealan tim fudbalera sa kojima je igrao.\nBjeković za Blicsport: Dan žalosti, a ne večiti derbi, i balet je zanimljiviji\n“Igrači su ostali dužni navijačima na večitom derbiju i iskreno ne znam šta sam gledao u subotu” - smatra legenda Partizana Nenad Bjeković, i dodaje da stranci ne zaslužuju da nose dres dva naša najveća kluba.\nBjeković za Blicsport: Treba oterati sve čelnike Partizana, dosta je njihove bahatosti!\nPartizan neće igrati u međunarodnim takmičenjima zbog duga od 2.500.000 evra, po izričitoj odluci UEFA, u jednoj od iduće tri sezone u kojoj izbori plasman. Parni valjak bez Evrope, rečju - katastrofa. Evropska kuća fudbala je rekla svoje, čelnici crno - belih ponavljaju da to nije istina, i da je dug 360.000 evra. Neko u klin, neko u ploču, a nekadašnji direktor kluba iz Humske, Nenad Bjeković, pravo u centar.


IKEA - Blic Online\nNakon više od mesec dana od privremenog zatvaranja, robna kuća IKEA Beograd počela je sa radom od srede, 6. maja, a u skladu sa odlukama i merama Vlade Republike Srbije o relaksiranju bezbednosnih mera. Ukidanjem policijskog časa, robna kuća biti otvorena svakog dana u nedelji od 11 do 19 časova.\nIKEA HEROJI BOLJEG ŽIVOTA KOD KUĆE Kriza u nama budi ono najbolje\nOsnivač kompanije IKEA Ingvar Kamprad jednom je rekao da „kriza u nama budi ono najbolje". Tada se okrećemo jedni drugima, još snažnije živimo duh zajedništva, tražimo nova rešenja da olakšamo situaciju i kolegama i zajednici.\nNajnoviji Izveštaj o životu kod kuće pokazuje nam odnos ljudi u Srbiji prema konceptu privatnosti\nŠesto izdanje IKEA Izveštaja o životu kod kuće, globalne godišnje studije kompanije IKEA, istražuje kako širom sveta izgleda privatnost u domu i da li je možemo ostvariti.\nŠesto izdanje IKEA Izveštaja o životu kod kuće, globalne godišnje studije kompanije IKEA, istražuje kako širom sveta izgleda privatnost u domu i da li je možemo ostvariti. Ove godine, studija za Izveštaj o životu kod kuće sprovedena je u 35 zemalja, a jedna od njih je i Srbija. Prema studiji, iako 89% ljudi u Srbiji privatnost u domu smatra svojim pravom, 13% smatra da potrebe za privatnošću u domu nisu ispunjene. Istraživanja su pokazala da 95% građana Srbije smatra da ima dovoljno privatnosti u domu.\nNaša ideja je - Svetski dan životinja ispred robne kuće IKEA! Provedi fenomenalan vikend, 5. i 6.10., sa svojim mališanima družeći se sa životinjama ispred naše robne kuće! U periodu od 12h do 18h, najmlađi će imati priliku da jašu i bolje upoznaju konjiće, kao i da nauče mnogo toga o njima. Takođe, tu će biti i kreativne radionice, kao i zabavni kvizovi o životinjskom carstvu.\nIKEA ZABELEŽILA RAST PROMETA U SRBIJI Onlajn prodaja veća za 81,5 odsto\nIKEA Srbija postigla je vrlo dobre rezultate u drugoj finansijskoj godini poslovanja, ostvarivši promet od preko 6,4 milijarde dinara (51,7 miliona evra), što predstavlja rast ukupne prodaje od 7,5 odsto, a internetske za 81,5 procenata. U istom periodu više od 1,4 miliona posetilaca potražilo je inspiraciju i rešenja za uređenje doma u robnoj kući IKEA u Beogradu, dok je na veb stranici www.ikea.rs ostvareno preko 23 miliona poseta.\nOd 9. do 21. aprila robna kuća IKEA Beograd postaće centar brojnih zanimljivih događaja za sve ljubitelje uređenja doma, ali i mode. U okviru IKEA festivala prvi put će biti predstavljena modna revija, kolekcija odevnih predmeta i modnih detalja rađenih od IKEA tekstila. Modele su osmislili i napravili mladi domaći dizajneri, koji će svoje radove predstaviti i na predstojećem Belgrade Fashion Week-u.\nČlanice Alijanse za rodnu ravnopravnost potpisale zajednički dokument o posvećenosti kompanija rodnoj ravnopravnosti\nPočetak zajedničkog rada u okviru Alijanse za rodnu ravnopravnost svečano je obeležen 5. marta potpisivanjem dokumenta o posvećenosti kompanija za rodnu ravnopravnost.\nZatvaranje jaza između polova nema samo humanističke razloge, već i ekonomske, pa se kompanije sve više usredsređuju na jačanje jednakosti između polova. Kompanija IKEA se od dolaska na srpsko tržište fokusirala na jednakost plata između koleginica i kolega koji rade na istim pozicijama, jednaku zastupljenost žena na liderskim pozicijama i jednake mogućnosti za razvoj karijere. Nedavno su uveli i jednomesečno plaćeno odsustvo za očeve, koje doprinosi zadovoljstvu roditelja i dece. Cilj im je jednostavan, da kroz rodnu ravnopravnost podignu kvalitet poslovanja.\nAUTO ZAVRŠIO MEĐU BANKINAMA Muškarac (55) povređen u nezgodi na autoputu\nMuškarac (55) povređen je u saobraćajnoj nezgodi koja se oko 18.15 dogodila na autoputu Beograd-Niš u smeru ka glavnom gradu.


Rukovodilac MICE (Meetings, Incentives, Conferences, Events)službe hotelske grupe Montenegro stars iz Budve ,Spasenija Purić proglašena je za jednu od pet najuticajnijih evropskih stručnjaka u ovoj oblasti u 2020- toj.\nPurićeva je u konkurenciji od 207 evropskih profesionalaca time donijela važno priznanje i kompaniji, ali i Crnoj Gori - koja je tako rame uz rame stala sa Austrijom, Češkom, Poljskom i Slovenijom.\nMICE služba crnogorske kompanije hotels group Montenegro stars rangirana je kao jedna od pet najboljih ali i najpouzdanijih u Evropi kada je u pitanju organizacija različite vrste skupova , navodi se u obrazloženju žirija koji je sproveo glasanje .\n“Naša lista najuticajnijih ljudi razlikuje se od sličnih izbora po tome što nominaciju podnose profesionalci iz struke ali nikako i sami kandidati. Ovaj projekat nije takmičenje, već ozbiljna platforma na koju se možete osloniti kada planirate organizaciju važnih događaja“ objasnio je glavni i odgovorni urednik “Kongres magazina za Novu Evropu”, Gorazd Čad.\nHotelska grupa Montenegro stars od osnivanja je ključno je kongresnio odredište Crne Gore ali i regiona, sa preko 300 skupova različitog profila godišnje koliko ih je do pandemije organizovala . Za to je nagrađena sa više desetina priznanja uglavnom van granica Crne Gore .Najveći broj skupova i događaja organizuju se u najvećem hotelu grupacije i jedinom crnogorskom rizortu te veličine -hotelu Splendid Conference& SPA Resort .\nObjekat radi i u pamdemjskim uslovima uz maksimalnu zaštitu svojih klijenata i osoblja.\nZa to je nedavno dobio međunarodnu oznaku SAFE TRAVELS ,koju mu je dodijelio Svjetski Savjet za turizam i putovanja (WTTC) .


U cilju kontinuirane podrške stanovništvu usled pandemije virusa kovid 19, Vlada Srbije omogućava svim punoletnim državljanima Srbije, koji imaju prebivalište na teritoriji Srbije i važeću ličnu kartu, da do kraja godine dobiju novčanu pomoć u iznosu od 30 plus 20 evra, izjavio je ministar finansija Siniša Mali povodom početka kampanje Moja država me ponovo podržava. „Licima koja su stekla pravo na isplatu pomoći u maju, biće isplaćeno najpre 30 evra u novembru, kao drugi deo pomoći iz maja ove godine, a potom i dodatnih 20 evra u decembru, po srednjem kursu Narodne banke Srbije”, naveo je Mali na svom Instagram profilu. Kako je rekao, korisnici penzija, primaoci novčane socijalne pomoći i lica u Zavodu za izvršenje krivičnih sankcija dobiće novčanu pomoć bez podnošenja\nMinistar finansija Siniša Mali podsetio je da je juče počelo prijavljivanje za državne subvencije za nabavku novih fiskalnih uređaja i pozvao sve obveznike da podnesu prijavu. „Kao što smo i obećali, država će podneti kompletan trošak toga, za šta smo u budžetu izdvojili šest milijardi dinara. Danas počinje prijavljivanje preko portala Poreske uprave e-porezi, vrlo jednostavno u nekoliko koraka. Obezbedili smo 100 evra za svaki lokal, još 100 evra za svaki uređaj, plus za one koji nisu bili u sistemu PDV-a još 20 odsto”, rekao je Mali, prenosi Tanjug. Dodao je da sam sistem fiskalizacije predstavlja novinu u odnosu na postojeći koji je uveden 2003. godine. „Vreme je da uđemo u korak sa novim tehnologijama, sa digitalizacijom. Novi sistem ima velike prednosti, jer je mnogo\n11.10.2021 u 13:17\nOd 1. novembra počinje isplata 30 evra građanima Srbije\nMinistar finansija Vlade Srbije Siniša Mali najavio je danas da će od ponedeljka, 1. novembra krenuti isplata 30 evra novčane podrške svim punoletnim građanima Srbije, koji su se za tu vrstu pomoći već prijavili, a koja se sprovodi u okviru trećeg paketa ekonomske podrške privredi i građanima Srbije u cilju ublažavanja posledica pandemije koronavirusa. Kako je saopšteno iz ministarsva Mali je gostujući na Hepi televiziji napomenuo da građani Srbije ne treba da se prijavljuju za 30 evra koje će dobiti u novembru mesecu, jer su se za njih prijavljivali u maju, kada im je, takođe uplaćeno po 30 evra. „Ono što je predsednik Aleksandar Vučić i obećao, to se i ispunjava. Takođe, od 15. novembra počinje prijavljivanje za dodatnih 20 evra pomoći, za one koji se nisu prijavili za 30 plus 30\nBrnabić: Priča o „Pandorinim papirima” je zamena teza\nPredsednica Vlade Srbije Ana Brnabić izjavila je danas povodom „Pandorinih papira” u kojima se pominje ministar Siniša Mali, da dokumenta bez pravnog tumačenja nisu dokaz i naglasila da u njima nema ništa što domaći nadležni organi već nisu istražili, a uz sve, tiču se perioda pre nego što je Mali ušao u politiku. Brnabić je nakon sednice Krzinog štaba odgovarala na pitanje novinara od kojih se jedno odnosilo na međunarodni projekat „Pandorini papiri”, u kojima je, kako prenosi KRIK, navedeno da je ministar finansija Siniša Mali bio vlasnik 24 luksuzna apartmana na bugarskom moru. „To nije tačno, to je laž ili pogrešna interpretacija, slučajno ili namerno”, rekla je Brnabić novinarima i naglasila da je jedino važno da on danas nema više nego što je imao pre ulaska u politiku,\n05.10.2021 u 14:02\nPrvi put u istoriji BDP veći od 52 milijarde evra\nMinistar finansija Siniša Mali izjavio je danas da ćemo ove godine prvi put u istoriji imati bruto domaći proizvod veći od 52 milijarde evra. „Tačnije 52,4 milijarde evra a 2012. je bio 33,7 milijardi što znači da smo za nepunih deset godina stvorili skoro 20 milijardi evra dodatne vrednosti, nove vrednosti za naše građane i našu decu”, rekao je Mali u Skupštini Srbije, javlja Tanjug. Dodao je da smo nakon teških reformi i godina fiskalne konsolidacije sada u situaciji kada pametnom i odgovornom ekonomskom politikom umanjujemo negativne posledice korone, a s druge strane ulazimo u zonu visokog rasta BDP-a. „Dakle, najbolje dani i godine su tek pred nama. Zato otvaramo i teme povećanje plata i penzija i novih investicija”, rekao je Siniša Mali.\n05.10.2021 u 11:21\nMinistar finansija Siniša Mali, je govoreći na konferenciji za medije o zakonima koji su na tekućem zasedanju Skupštine Srbije, izjavio danas da građani koji su u međuvremenu postali punoletni, kao i oni koji se nisu ranije prijavili, mogu da se prijave za pomoć od 20 evra između 15. i 30 novembra. Ta pomoć će biti isplaćena u decembru, a za nju je izdvojeno 14 milijardi dinara. Prema njegovim rečima, ukupno je za dve protekle godine isplaćeno osam milijardi evra privredi i građanima, prenosi Tanjug. Mali je podsetio da su isplaćena tri puta po pola minimalca, zatim dve pune minimalne zarade za sve iz ugostiteljstva i turizma, dve pune zarade za samostalne umetnike, po 60 evra za nezaposlene, po 100 evra za ljude na Kosovu i Metohiji i 200 evra za nezaposlene u KiM. Prema\nMali o „Pandorinim papirima“: Laž je da imam 24 stana u Bugarskoj, nisam ja Đilas\nMinistar finansija Siniša Mali izjavio je danas u Skupštini Srbije da ima samo jedan stan u Bugarskoj i da tamo letuje sa decom, a da oni koji izmišljaju da ima 24 stana isto tako mogu da kažu da ima 240 ili 2.400 stanova.„Molim vas da ne izmišljate i ne govorite laži, ne vodi ničemu način na koji se time bavi. Nemojte da me upoređujete sa Gojkom Đilasom i Draganom Đilasom. Ako postoji nešto što nije u skladu sa zakonima, izvolite, imate nadležne organe”, rekao je Mali, a prenosi Beta. On je nekoliko puta ponovio da on nije Dragan Đilas sa desetinama miliona evra po of šor računima, niti Draganov brat Gojko Đilas za kojeg je rekao da ima 35 stanova u Beogradu. „Ovde je prava tema zašto ne mogu da pronađu račune Aleksandra Vučića kojih nema, jer lažu o svemu”, rekao je ministar. On\n13.09.2021 u 17:51\nMinistar finansija Srbije Siniša Mali predstavio je danas privrednicima u Privredoj komori Srbije (PKS) novi model fiskalizacije, na koji fiskalni obveznici treba da pređu u periodu od 1. novembra 2021. do 30. aprila 2022. godine, saopštilo je to ministarstvo. Mali je rekao i da će privrednici, od 15. oktobra, preko sajta Poreske uprave, moći da se prijavljuju za državne subvencije. „Od 15. oktobra preko sajta Poreske uprave, svaki poreski obveznik moći da se prijavi ako želi da primi subvenciju Vlade Srbije. Rok do kada će moći da se prijave je kraj januara 2022. godine. To je 100 evra po prodajnom mestu i 100 evra po fiskalnom uređaju”, rekao je Mali. Dodao je da će oni koji nisu u sistemu poreza na dodatu vrednost (PDV) dobiti za 20 odsto veću subvenciju za kase zbog nemogućnosti


„Srbija Šume“ u akciji pošumljavanja opštine Medveđa – Info Centar Juga\nŠumska sekcija Medveđe u saradnji sa šumskim gazdinstvom iz Leskovca, i direktorom Zoranom Momićem organizovala akciju pošumljavanja koju sprovode zatvorenici ustanove za izvršenje kazne zatvora iz Leskovca.\n„JP Srbija Šume uključila je u plemenitu misiju ozelenjavanja i pošumljavanja brojnih ogoljenih površina i opštinu Medveđa. Cilj projekta je da se kroz opštekorisni rad na pošumljavanju, očuva sećanje na deo tradicije srpskog naroda i pruži podrška unapređenju tretmana i resocijalizaciji osuđenika“ – rekao je predsednik opštine Medveđa, dr Nebojša Arsić.\nZvonimir Baković, rukovodilac Odeljenja za gajenje šuma na nivou JP „Srbijašume“ i rukovodilac projekta „Jedno drvo za jednog ratnika“, kao važan deo projekta je apostrofirao činjenicu da su u akcijama pošumljavanja angažovana lica na izdržavanju zatvorskih kazni u kazneno-popravnim zavodima Srbije, što značajno pomaže njihovu resocijalizaciju i osmišljava uobičajeno teške periode u njihovim ličnim životima.\nNa području opštine Medveđa pošumljeno je oko 3 hektara šume, a prema planu projekta „Jedno drvo za jednog ratnika“, u Srbiji je od 2014. godine pa do kraja 2018. godine biti posađeno 1.300.000 sadnica drveća, odnosno za svakog stradalog rodoljuba po jedno drvo. Projekat, pored pošumljavanja Srbije, ima za cilj da zaborav ne prekrije herojstvo i rodoljublje stradalih srpskih ratnika u Velikom ratu od 1914. do 1918. godine.


Prijedorčanka sa skautima u Južnoj Koreji | Grad Prijedor - Portal grada Prijedora - GradPrijedor.com\nPrijedorčanka sa skautima u Južnoj Koreji\nPrijedorčanka Maja Kos našla se rame uz rame sa izviđačima iz cijelog svijeta koji borave na tromjesečnom programu „Svjetsko kulturološko selo“ u gradu Sunčonu u Južnoj Koreji.\nOna je kao član Odreda izviđača „Dr Mladen Stojanović“ iz Prijedora jedini predstavnik BiH na ovom izviđačkom programu. Zahvaljujući izuzetnim izviđačkim kvalitetima, odličnom poznavanju engleskog jezika, ali i običaja i kulture svoje zemlje, izabrana je na konkursu Svjetske skautske organizacije da predstavlja BiH u Južnoj Koreji.\nU okviru ovog programa više od 3.000 dječaka i djevojčica iz osnovnih škola u Sunčonu upoznaju volontere koji borave u Izviđačkom centru i kroz druženje s njima saznaju zanimljivosti o zemljama iz kojih volonteri dolaze. Osim predstavnika BiH, u programu učestvuju i volonteri iz Nepala, Kambodže, Španije, Danske i Srbije.\n– Veoma smo ponosni na našu Maju i svi s nestrpljenjem iščekujemo njen povratak, ali i utiske iz Južne Koreje – rekao je starješina prijedorskog Odreda izviđača „Dr Mladen Stojanović“ Ernest Badnjević dodavši da su prijedorski izviđači već učestvovali na mnogim smotrama.\nDodaje da odred okuplja oko 200 članova, među kojima su brojni školarci, a pored osnovnih izviđačkih vještina, uče signalizaciju, vezanje čvorova i drugo.


autor: Katarina Vuksanović 22.05.2015 0\nIzložba slika pod nazivom Govor lica umetnice Tatjane Nešović Matić, otvorena je u Kulturnom centru Novog Sada i trajaće do 28. maja. Prema rečima autorke, lice je izraz celokupnog bića i kroz njegovu slojevitost ono se menja primajući utiske iz spoljašnjeg sveta.\n„Ono što mene kao umetnika fascinira jeste sprega vidljivih i nevidljivih elemenata koji čine ljudsko biće, a samim tim i njegov portret. Slikajući autoportrete, portrete i delove lica, nije me zanimalo samo opisivanje forme, nego da korišćnjem likovnog jezika prikažem slojevitost ljudskog bića. U traganju za neuhvatljivom vezom unutrašnjeg i spoljašnjeg posebno sam se igrala sa uvećanim detaljima lica, želeći da apstrahovanjem lica tu vezu pojačam i učinim vidljivom i posmatraču”, rekla je Matićeva.\nRazvoj portreta i autoportreta ova umetnica doživljava kao čovekov civilizacijski razvoj i njegovu stalnu težnju da istražuje i kopira prirodu.\n„Izum fotoaparata, koji je bio ključan za promenu u odnosu prema portretu i autoportretu u umetnosti, oslobodio je umetnika i otvorio mu mogućnost da istražuje sebe i druge na drugačiji način. Danas je fotoaparat dostupan svima, „selfi“ je ušao i u rečnike kao prihvaćen pojam, ali vrednost koju donosi slikani portret time nije umanjena, upravo suprotno”, smatra Matićeva.\n„Kroz ekspresiju lica unutrašnjost postaje vidljiva“, rekla je za Univerziteteski odjek Tatjana Nešović Matić.\n„Naslikana lica prikazuju intimni trenutak kontakta sa samim sobom kroz unutrašnje preispitivanje, promene, traženje i emocije. Ono što sam ja pokušala jeste da uhvatim taj trenutak posvećivanja sebi, koji možda i jeste retkost za žene u našoj sredini“, zaključila je umetnica.


Dogovor o produženju Novog START-a stupio na snagu\nTanjug 3. februara 2021. 15:40\nMOSKVA – Dogovor skopljen između Rusije i SAD o produženju Sporazuma o kontroli strateškog naoružanja, poznatog kao Novi START, stupio je danas na snagu nakon razmene relevatnih poruka, saopšteno je iz ruskog Ministarstva spoljnih poslova.\nRusko Ministarstvo spoljnih poslova razmenilo je danas sa američkom ambasadom poruke o završtetku internih procedura potrebnih kako bi na snagu stupio dogovor o produženju Novog START-a koje je predviđeno za danas, navodi se u saopštenju Ministarstva.\nDokument podseća da će sporazum biti na snazi do 5. februara 2026. godine, u formi u kojoj je potpisan, bez bilo kakvih izmena, prenosi TAS S.\nU njemu je takođe naglašeno da produženje Novog START-a omogućava očuvanje i dalje funkcionisanje ključnog mehanizma za održavanje štrateške stabilnosti koji ograničava broj projektila i nuklearnog oružja za obe strane.\nMoskva takođe očekuje da će dogovor postignut sa Vašingtonom o sudbini Novog START-a prevazići dominantan trend kakav se mogao videti tokom prethodnih godina, a koji je bio uzrokovan destruktivnom američkom politikom, dodaje se u saopštenju Ministarstva spoljnih poslova.\nU njemu se takođe navodi da će biti potrebni značajni napori da se rusko-američki dijalog o kontroli naoružanja vrati na održivu putanju i da je Rusija spremna za taj poduhvat.\nPozivamo američku stranu da zauzme jednako odgovoran pristup i da konstruktivno odgovori na naše inicijative, istaklo je rusko Ministarstvo spoljnih poslova.\nMoskva i Vašington su 26. januara razmenili diplomatske poruke o postizanju dogovora o produženju Novog START-a, kada je održan i telefonski razgovor između Putina i Bajdena. Ruski predsednik je istog dana sporazum izneo pred Dumu, a potpisao ga je 29. januara.


Naslov: Nove informacije o malom "vanzemaljcu" iz pustinje Čet 18 Apr - 22:46\nGde su Foks Molder i Dejna Skali kada nam trebaju?\nVIDEO > Trejler za dokumentarni film "Sirius":\nNaslov: Kako bi vanzemaljci mogli da izgledaju? Uto 24 Feb - 11:02\nNaslov: Re: Kako bi vanzemaljci mogli da izgledaju? Uto 24 Feb - 11:03\nNaslov: Re: Kako bi vanzemaljci mogli da izgledaju? Uto 24 Feb - 11:04\nNaslov: Re: Kako bi vanzemaljci mogli da izgledaju? Uto 24 Feb - 11:05\nNaslov: Re: Kako bi vanzemaljci mogli da izgledaju?


Pred punim tribinama, Žoze Murinjo je dobio više negativnih ovacija nego što je inače navikao, a nakon niza loših rezultata mu se kraj na klupi slavnog kluba definitivno bliži.\nValensija je izdržala sve napore i osvojila prvi bodu novoj sezoni Lige šampiona, dok je Junajted na četiri i drugoj poziciji, iza Juventusa.\nTako je francuski klub ostao na prvom mestu grupe F sa četiri boda, jednim više od Mančester sitija, a dva od ukrajinskog protivnika kome je odoleo, a poslednji je Hofenhajm sa jednim.\nMožda i najuzbudljiviji meč večeri odigrao se u Atini, gde je AEK dočekao Benfiku.\nPorutugalski šampion je u 6. i 15. minutu stvorio veliku prednost, koji je čuvao do 53. minuta, kada je na scenu stupio Klonaridis.\nGrčki golgeter je za 10 minuta dva puta pogodio mrežu ekipe iz Lisabona, a onda i propustio stopostotnu šansu za potpuni preokret.\nUsledila je kazna, prema starom fudbalskom pravilu, a Benfika je zahvaljujući Semedu u 74. minutu došla do sva tri boda.\nAEK je ostao na poslednjem mestu grupe E bez učinka, iznad je Benfika sa tri boda, a prvo mesto dele Ajaks i Bajern sa po četiri.


Rezultati pretrage za: Han\nProtestni pokret u Belorusiji nikada nije bio usmeren protiv Rusije, izjavila je danas liderka beloruske opozicije Svetlana Tihanovska, koja se trenutno nalazi u Litvaniji.\nTihanovska se neće kandidovati opet na eventualnim izborima\nStotine demonstranata okupljaju se večeras ispred zatvora u Minsku i traže oslobađanje blogera Sergeja Tihanovskog, kome je odbijena kandidatura za predsedničke izbore i koji je, kako se veruje, zatvoren u tom objektu.\nFilmom “Žetva“ američkog reditelja Pola Kampfa pokrenuće se mnoge teme. Mislim da će mnoge zemlje povući priznanje jednostrano proglašenog Kosova koje su tako olako uz naređenja Zapada donele, i da će ta nakaradna tvorevina zvana „Kosovo“ jednostavno pući kao mehur od sapunice, kad svet stvarno bude video na čemu ona počiva i šta se dole dešava.\nMehanizam u Hagu odložio je statusnu konferenciju u postupku protiv generala Vojske Republike Srpske Ratka Mladića koja je bila zakazana za 29. maj, a trebalo je da se održi video-konferencijkom vezom.\nHan najavljuje budžet EU sa snažnijom moći\nEvropski komesar Johanes Han najavljuje budžet EU sa jasno snažnijom moći za naredne tri do četiri godine, u cilju uklanjanja posledica usled korona virus krize i preduzimanja potrebnih investicija.\nŽrtve da prijave nasilje\nDanas je, na inicijativu Glavne izvršne službenice Andrijane Hodžić obavljena konsultacija članova Koordinacionog mehanizma za borbu protiv nasilja u porodici opštine Kosovska Mitrovica, zbog zabrinutosti opštine Severna Mitrovica po pitanju porodičnog nasilja.\nDirektor glavne bolnice u Vuhanu neurohirurg Liu Žiming preminuo je danas od posledica koronavirusa, saopštila je Zdravstvena komisija Vuhana, grada koji je žarište novog virusa.\nPredsednik Srbije Aleksandar Vučić razgovarao je danas sa evorpskim komesarom za budžet i administraciju Johanesom Hanom o širem spektru tema značajnih za Srbiju i region, a posebno, kako je preneo novinarima, o kvotama za izvoz čelika.\nČetvorica naših državljana iz kineskog grada Vuhana stiglo je u Francusku, izjavio je ministar spoljnih poslova Ivica Dačić.\nPodsticajna sredstva za porodice u Postenju i Donjem Krnjanu\nPredsednik Privremenog organa opštine Leposavić Zoran Todić sa saradnicima Marinom Rakić, Stevanom Petronijevićem i predstavnicima Mesne zajednice Lešak dodeliće sutra podsticajna sredstva Dušanu Kuzmanoviću iz Postenja i Milanu Trifunoviću iz Donjeg Krnjana.\nPodeljena poljoprivredna mehanizacija u Goraždevcu\nČlanovi Privremenog organa za Peć obišli su dvadeset porodica koje su dobile sredstva u vidu poljoprivredne mehanizacije i stočnog fonda.\nRohani: Kaznićemo odgovorne za pad aviona\nIran će kazniti sve odgovorne za nenamerno obaranje ukrajinskog putničkog aviona, poručio je danas iranski predsednik Hasan Rohani, dodajući da će biti sprovedena temeljna istraga o tom "tragičnom događaju".\nRohani potpisao: I svi zaposleni Pentagona na listi terorista\nIranski predsednik Hanas Rohani potpisao je amandman zakona kojim je i Pentagon stavljen na listu terorističkih organizacija, javila je danas agencija Tansim.\nPredsednica Skupštine Srbije Maja Gojković čestitala je pripadnicima jevrejske zajednice u Srbiji praznik Hanuku.\nHan: Fon der Lajen želi geopolitičko pozicioniranje EU\nAranđelovdan obeležen u manastiru Svetih Arhangela kod Prizrena\nSrpska pravoslavna crkva i vernici proslavljaju Sabor svetog Arhangela Mihajla – Aranđelovdan. Praznik je svečano obeležen u manastiru Svetih Arhangela kod Prizrena.\nHan: Vučić me pitao koji razlog sad ima da nastavi dijalog sa Prištinom\nHan: Zapadni Balkan nije predgrađe Evrope već deo Evrope\nKabinsko osoblje Lufthanze danas i sutra biće u štrajku zbog čega će biti otkazano 1.300 letova tog nemačkog avio-prevoznika, što će pogoditi 180.000 putnika. Sa beogradskog aerodroma jutros je prema redu letenja za Frankfurt poleteo Lufthanzin avion, a za sada nisu otkazani ni naredni letovi ove avio-kompanije.\nVučić: Bićemo na evropskom putu, ali ne očekujte strahovit entuzijazam i ogromnu energiju\nPredsednik Srbije Aleksandar Vučić istakao je posle razgovora u sedištu EU da su ga predsednik evropske komisije Žan Klod Junker i evropski komesarom za proširenje Johanes Han prijateljski uveravali da je važno da Srbija ostane na evropskom putu, što je, kaže, prihvatio, ali i uzvratio da će Srbija svoj evropski put graditi i ponašati se kao suverena zemlja, uz dobre odnose sa svim drugima.\nHan: Koliko smo ozbiljni u integraciji zapadnog Balkana?\nMnogo izaslanika može da napravi zbrku\nKomesar za pregovore o proširenju Johanes Han ocenio je da mnogo izaslanika u dijalogu Beograda i Prištine može da napravi zbrku koja bi naknadno morala biti kanalisana.\nBudući evropski komesar za budžet i administraciju Johanes Han insistira na budžetskom planu s dodatnim troškovima za članice, ali u njegovoj domovini, Austriji, Narodna partija (OVP) bivšeg premijera Sebastijana Kurca, iz koje potiče, nije voljna da plaća više u budžet Unije.\nHan liderima BiH poručio da nastave dijalog; Komšić: Slažem se sa Hanom


I MK komerc pomaže Trgovištu - Dnevni list Danas\nI MK komerc pomaže Trgovištu\nKompanija MK komerc Miodraga Kostića, uplatila je juče opštini Trgovište milion dinara za saniranje štete od poplavnog talasa, potvrđeno je Danasu u lokalnoj samoupravi. Pored Vlade Srbije koja je uplatila 15 miliona dinara, pomoć je uputio i Grad Beograd (tri miliona) i Jat ervejz (milion dinara).\n0Piše: V. R. 21. maja 2010. 20.34\n– Šteta od poplava je oko milion evra, ali konkretni planovi za sanaciju biće poznati tek nakon posete predsednika vlade Srbije našoj opštini koja je najavljena za narednu nedelju – rekao je za Danas, predsednik opštine trgovište Vlasta Petrović i dodao da je najavljena je i poseta članova Kluba privrednik, kako bi bila razmatrana mogućnost otvaranja malih preduzeća u opštini koja spada u red najsiromašnijih područja juga Srbije, a nalazi se u pograničnom pojasu sa Makedonijom.\nIz kompanije MK komerc apelovali su i na druge privrednike da se uključe u pružanje pomoći ugroženom području. „Dužnost uspešnih kompanija i pojedinaca je da budu partner državi i građanima u kriznim situacijama poput ove koja je zadesila Trgovište. MK Group je spremna da pokuša zajedno sa državom da oživi industriju u ovoj oblast“ izjavio je tom prilikom Kostić i podsetio da ta kompanija često učestvuje u akcijama tog tipa, kao i da je do sada za poboljšanje uslova života i rada u Vojvodini uložila 370.000 evra.


Vežba za javni nastup\nJavni nastup je usko povezan s prevazilaženjem stida, frustracija, niskog samopoštovanja i anksioznosti.\nDeca uglavnom ne žele javno da prezentuju jer se plaše da će biti ismejana, nedovoljno prihvaćena, čak odbačena, da neće uspeti lepo da se izraze i da će ih drugari zadirkivati.\nVežbanje javnog nastupa u ranim danima dovodi do otklanjanja već nastalih problema vezanih za osećaj niže vrednosti, nekompetentnosti i stidljivosti (ukoliko ih ima) i baza je sigurnosti za zdrav razvoj samopoštovanja, odlučnosti i asertivnosti.\nOva radionica podstiče menadžerske sposobnosti kod dece (veštine komunikacije, ličnog i odlučnog obraćanja široj javnosti, nošenje s mogućim neprijatnim pitanjima, nalaženje adekvatnog odgovora u odnosu na svako moguće neprijatno pitanje, učenje diplomatskom načinu govora, kao i učenje rešavanja konflikata na licu mesta).\nKada deca ove veštine provežbaju i savladaju u osnovnoj školi, one postaju integralni deo njihove ličnosti i spremna su da ih koriste tokom celog života.\nIstraživanja su pokazala da su strah od javnog nastupa i simptomi koji su s njim povezani (socijalne fobije, napadi panike, anksioznost, hronični stid, izbegavajuće ponašanje, osećaj niže vrednosti…) jedni od osnovnih prepreka u razvoju volje i inicijative, kako u privatnoj tako i u poslovnoj sferi. Istraživanja, takođe, pokazuju da ljudi koji imaju strahove od kontakta i prezentacije teže nalaze posao i kasnije stupaju u intimne veze i brakove.\nVežba za javni nastup pomaže prevazilaženju raznoraznih psiholoških problema\nBudući da je moja koučing orijentacija psihodinamskog modaliteta, savladavanje javnog nastupa ne svodi se samo na učenje veština, već i na razumevanje kako je do problema došlo i razumevanje dinamike prevazilaženja prepreka i jačanja volje i inicijativnosti.\nPozitivna psihologija Posted in Učenje javnog nastupa\n← Psihodinamski life coach\n“Slagalica znanja” →


Nuklearna postrojenja - nova meta hakera\nJužnokorejska nuklearna elektrana\nOpasnost od sajber napada na nuklearna postrojenja je sve realnija i veća, navodi se u izveštaju istaknute grupe iz nuklearne industrije.\nEksperti, koji su se sastali u Vašingtonu, saopštili su da su napadači sve vještiji i opasniji. Takođe su apelovali na kompanije, vlade i regulatore da se usredsrede na bezbjednost u sajber prostoru, posle niza hakerskih napada na velike industrijske mete, među kojima su i nuklearne, u Ukrajini, Njemačkoj i Južnoj Koreji.\nTokom sajber napada na korejsku hidro i nuklearnu elektranu, hakeri su ukrali i objavili informacije da bi, moguće, upozorili javnost na nuklearnu industriju. Kompanija je posle napada izvela vježbe, poput ovih, da bi ojačala svoj sistem.\nOvakvi incidenti, čija meta su često kompjuteri koji kontrolišu ključne industrijske procese, zabrinjavaju eksperte na Samitu nuklearne industrije u Vašingtonu, koji kažu da posljedice tih napada mogu da budu velike, zbog oštećene opreme i poremećaja u pružanju usluga građanima.\n"Sajber napadi na nuklearna postrojenja već su se dogodili. To nije fantazija ili hipotetička situacija. Događa se u stvarnom životu i to moramo da riješimo”, kađe Ano Kaizer, ekspert na Samitu nuklearne industrije.\nStručnjaci navode da je čak i u tehnički sofisticiranim nuklearnim objektima teško ubijediti zaposlene da poštuju osnovne bezbjednosne procedure odnosno da ne otvaraju dokumenta poslata sa nepoznatih imejl adresa ili koriste USB iz nepoznatih izvora. Nepažljivi radnici su najveći problem, smatra Rajan Kalember iz kompanije za sajber bezbjednost ProofPoint.\n"Ljudi su uvijek slaba karika u lancu sajber bezbjednosti.”\nNuklearna postrojenja jesu meta, ali ipak imaju značajnu zaštitu od mnogih prijetnji, kaže ekspert Patrik Peterson, iz kompanije Agari.\n"Ne zato što je nuklearna industrija toliko bezbjedna od sajber napada, već zato što ima veliki broj zaštitnih mjera i kontrola za sprečavanje havarija.”\nU studiji Samita nuklearne industrije navodi se da, u očekivanju većeg broja napada, industrija mora da se promijeni od kulture usredsređene na praćenje pravila na onu koja traži slabe tačke u sistemu na kreativne i orginalne načine, kojima pribjegavaju hakeri. Autori izvještaja takođe traže da se poveća saradnja kompanija i zemalja u odbrani od sajber napada.


Nagrada za Lazara Ristovskog i “Dnevnik mašinovođe” na Festivalu u Pragu\nGloria\t07.08.2017 20:45\nFilm ”Dnevnik mašinovođe” Miloša Radovića i glumac Lazar Ristovski nagrađeni su na Festivalu nezavisnog filma u Pragu (Prague Independent Film Festival), saopštila je danas producentska kuća “Zillion film”.\nRadovićev film je proglašen najboljim na festivalu u Pragu i nagrađen “Zlatnom zvezdom”, dok je Ristovski dobio “Zlatnu zvezdu” za najboljeg glumca i Gran pri festivala – “Zlatnog orla” za doprinos evropskoj filmskoj umetnosti.\n“Dnevnik mašinovođe”, Radovića i Ristovskog, koji pored toga što igra u filmu, takođe je i producent, već su nagrađeni na više festivala. Na 64. Pulskom filmskom festivalu Radović je osvojio “Zlatnu arenu” za najbolju režiju, dok je žiri mladih filmofila nagradio “Dnevnik mašinovođe” kao najbolju manjinsku koprodukciju.\n“Dnevnik mašinovođe” je proglašen i najboljim filmom na festivalu “The Golden Linden” u Sofiji, Ristovski je dobio nagradu za životno delo “Zlatna iguana” u Meksiku, a Radović je proglašen najboljim rediteljem na “Winter Film Awards” festivalu u Njujorku.\nNa Međunarodnom filmskom festivalu u Džaipuru Radović je dobio “Zlatnu kamilu” kao najbolji reditelj, a film je naišao na izvanredan prijem kod tamošnje publike.\nU Manhajmu “Dnevnik mašinovođe” je proglašen najboljim filmom od žirija, publike, ekumenskog žirija i nemačkih distributera, a trijumfovao je i na ARPA međunarodnom filmskom festivalu.


Старчевић: У јуну нови Правилник о безбедности деце на игралиштима\t| Arhiva internet prezentacije Ministarstva privrede do 31. avgusta 2021. godine\nStarčević: U junu novi Pravilnik o bezbednosti dece na igralištima\nPomoćnik ministra privrede Aleksandar Starčević najavio je danas da bi Pravilnik o bezbednosti dečjih igrališta, čiji je cilj obezbeđivanje što većeg stepena bezbednosti mališana prilikom igre na otvorenom prostoru, trebalo da bude usvojen u junu.\nOn je na poslednjem okruglom stolu povodom javne rasprave o Predlogu pravilnika o bezbednosti dečjih igrališta održanom u Privrednoj komori Srbije, rekao da su njime propisani najsavremeniji standardi o tome kakva bi, primera radi, trebalo da bude podloga i sve sprave za igru, da bi se mogućnost povrede mališana svela na minimum.\n„Definisano je kako treba da izgleda oprema, od kog materijala i kako su ti delovi izrađeni, kako se postavljaju… Definisana je i podloga, odnosno, upijajući deo koji ublažava pad deteta sa određene visine“, rekao je Starčević dodajući da sve mora da bude u skladu sa standardima, koji su preuzeti iz evropske prakse.\n„Nakon donošenja pravilnika dečja igrališta se više neće praviti kako kome odgovara i na bilo kom mestu, kao što je to često bio slučaj. To će morati da se radi planski“, rekao je Starčević.\nPrema njegovim rečima, pravilnikom je definisano i da je vlasnik igrališta odgovoran za sve što se dogodi na igralištu.\nOprema na dečjim igralištima trenutno je regulisana odredbama Zakona o opštoj bezbednosti proizvoda. Ministarstvo privrede je prepoznalo značaj uređenja ove oblasti nakon niza događaja u kojima se pokazalo da bezbednost dece na igralištima nije bila na najvišem nivou. Javne rasprave o Predlogu pravilnika Ministarstvo privrede organizuje u saradnji sa Privrednom komorom Srbije, a osim u Beogradu, okrugli stolovi su održani i u Nišu, Zrenjaninu i Kragujevcu.\nU Kragujevcu održana rasprava za veću bezbednost dece na igralištima\nU Kragujevcu je danas održana još jedna u nizu javnih rasprava o Predlogu pravilnika o bezbednosti dečjih igrališta čiji je cilj unapređenje propisa i obezbeđivanje što većeg stepena bezbednosti mališana prilikom igre na otvorenom prostoru.\nPomoćnik ministra privrede Aleksandar Starčević pozvao je sve zainteresovane i stručnu javnost da dostave predloge za eventualno unapređenje ovog propisa jer je, kako jeistakao, bezbednost dece na prvom mestu i ključna briga za svakog od nas pojedinačno i za celo društvo.\nJavne rasprave o Predlogu pravilnika Ministarstvo privrede organizuje u saradnji sa Privrednom komorom Srbije, a osim u Kragujevcu, okrugli stolovi održani su i u Nišu i Zrenjaninu.\nPoslednji okrugli sto povodom javne rasprave biće organizovan sutra u prostorijama Privredne komore Srbije od 10 časova.\nStarčević o novom pravilniku: Da se naša deca bezbedno igraju\nPomoćnik ministra privrede Aleksandar Starčević razgovarao je danas u Zrenjaninu sa predstavnicima stručne javnosti i svima koji su želeli da se uključe u javnu raspravu o predlogu Pravilnika o bezbednosti dece na igralištima, kako bi se unapredio propis i obezbedio što veći stepen bezbednosti mališana prilikom igre na otvorenom prostoru.\n„Bezbednost dece je na prvom mestu i ključna briga za svakog od nas pojedinačno i za celo društvo. Zato je važno i da standardi koji će važiti za dečja igrališta, budu određeni na precizan, jasan i koncizan način, kao što je to slučaj u Evropskoj uniji. U tom cilju, spremni smo da saslušamo svaki predlog, i učinimo sve da podignemo nivo bezbednosti naših najmlađih na igralištima”, rekao je Starčević.\nPrema njegovim rečima, Ministarstvo privrede je prepoznalo značaj uređenja ove oblasti, a resorni ministar Goran Knežević doneo je odluku da se krene u izradu propisa koji će je precizno regulisati.\nOdluka je, kaže Starčević, doneta nakon niza događaja u kojima se pokazalo da bezbednost dece na igralištima nije bila na najvišem nivou.\nOprema na dečjim igralištima trenutno je regulisana odredbama Zakona o opštoj bezbednosti proizvoda, a Pravilnikom o bezbednosti dečijih igrališta biće propisano kakva treba da bude oprema na kojoj se mališani igraju, podloga i sve sprave za igru, kako bi se mogućnost povrede svela na minimum.\nPrema njegovim rečima, prilikom izrade pravilnika, imperativ je bio da se sagleda kako je ta oblast regulisana u ostalim zemljama, posebno u zemljama EU i da se pravilnik uskladi sa evropskim standardima.\nU Nišu održana javna rasprava o Predlogu pravilnika o bezbednosti dečjih igrališta\nJavna rasprava o Predlogu pravilnika o bezbednosti dečjih igrališta čiji je cilj veća bezbednost dece na igralištima održana je danas u Nišu, a pomoćnik ministra privrede Aleksandar Starčević pozvao je sve zainteresovane i stručnu javnost da učestvuju u raspravama i dostave predloge za eventualno unapređenje ovog propisa.\nJavne rasprave o Predlogu pravilnika Ministarstvo privrede organizuje u saradnji sa Privrednom komorom Srbije, a osim u Nišu, okrugli stolovi biće održani i u Zrenjaninu 22. maja, u Kragujevcu 24. maja i 25. maja u Beogradu.\nPredlogom pravilnika jasno su definisani bitni zahtevi za zaštitu zdravlja i bezbednosti koji se odnose na potrebne površine i opremu za javna dečja igrališta, kao i drugi zahtevi i uslovi koji moraju biti ispunjeni za postavljanje i kontrolu dečjih igrališta na otvorenom prostoru tokom upotrebe.\nMinistarstvo privrede poziva sve zainteresovane i stručnu javnost da se upoznaju sa radnim tekstom Predloga pravilnika o bezbednosti dečjih igrališta, da učestvuju u javnim raspravama, i dostave predloge za eventualno unapređenje ovog propisa.\nJavne rasprave o Predlogu pravilnika Ministarstvo privrede organizuje u saradnji sa Privrednom komorom Srbije, a biće održane nekoliko gradova Srbije u periodu od 16. do 25. maja 2018. godine.\nOkrugli stolovi u vezi sa Predlogom pravilnika održaće se prema sledećem planu:\n– dana 21. maja 2018. godine, od 11 do 13 časova, u prostorijama Regionalne privredne komore Nišavskog, Pirotskog i Topličkog okruga, Dobrička 2, Niš;\n– dana 22. maja 2018. godine, od 10 do 12 časova, u prostorijama Gradske kuće u Zrenjaninu, Barokna sala, Trg slobode 10, Zrenjanin;\n– dana 24. maja 2018. godine, od 10 do 12 časova, u prostorijama Regionalne privredne komore Šumadijskog i Pomoravskog upravnog okruga, dr Zorana Đinđića 10/V, Velika sala na V spratu, Kragujevac;\n– dana 25. maja 2018. godine, od 10 do 12 časova, u prostorijama Privredne komore Srbije, Resavska 13-15, Beograd.\nPredloge je moguće dostaviti prilikom učešća na okruglim stolovima u narednim danima, i/ili nakon javne rasprave elektronskim putem na e-mejl adresu: anita.stupar@privreda.gov.rs.\nPredlogom pravilnika o bezbednosti dečjih igrališta jasno su definisani bitni zahtevi za zaštitu zdravlja i bezbednosti koji se odnose na potrebne površine i opremu za javna dečja igrališta, kao i drugi zahtevi i uslovi koji moraju biti ispunjeni za postavljanje i kontrolu dečjih igrališta na otvorenom prostoru tokom upotrebe.\nPočetna»Vesti»Starčević: U junu novi Pravilnik o bezbednosti dece na igralištima


Da li su lepi ljudi zaista uspešniji? – Nadlanu.com\nDa li su lepi ljudi zaista uspešniji?\nObjavljeno 3. juna 2013. / 17:08:37\nLjudi su “programirani” da cene dobar izgled, zbog čega lepe osobe bolje prolaze u životu, tvrdi jedan britanski plastični hirurg.\nŠtaviše, dr Brajan Mendelson, bivši predsednik Međunarodnog udruženja estetskih hirurga kaže da lepi ljudi takođe imaju bolje veze i više zarađuju od svojih manje atraktivnih kolega.\nMendelsonova otkrića idu rame uz rame sa premisom sociologa Ketrin Hakim koja je nedavno objavila knjigu pod nazivom “Erotski kapital” u kojoj opravdava žene koje koriste svoj izgled kako bi uspele u životu.\nIako knjiga dr Mendelsona “In Your Face” ne ide tako daleko, njegov argument vraća ideju o “pulhronomiji”, terminu koji je smislio američki ekonomista Danijel S. Hamermeš kako bi opisao ekonomsku vrednost dobrog izgleda.\nOn je procenio da lep čovek zbog svog izgleda dobija 230.000 dolara tokom života.\nU intervjuu za američki Huffington Post dr Mendelson kaže: “Studija je proučavala manje atraktivne muškarce i koliko ih njegov izgled košta. Tokom života oni su morali da vrednije rade i postižu bolje rezultate od lepših muškaraca, ali su na kraju ipak dobijali manje, jer ih drugi nisu razumevali na pravi način. Ljudi vide atraktivne osobe kao suštinski dobre”, rekao je on.\nOtkrića o kojima govori Mendelson bazirana su na akademskim studijama i ličnom iskustvu ovog hirurga.\nZanimljivo je da on kaže kako 99,9 odsto njegovih klijenata nikom ne govori da se podvrglo operaciji.\n“Ljudi se operišu ne da bi zadivili druge, nego da bi impresionirali sebe”, kaže Mendelson.\nOGLEDALCE, OGLEDALCE: Šveđani su najlepši narod Evrope, a pogledajte kako se kotiraju…


Dinkić dva put naplaćuje istu kompoziciju?\n26.2.11 | Boban Rajović Dragan Kojić Keba Mlađan Dinkić\nDa Mlađan Dinkić i dalje odlično barata ekonomijom, uverili smo se kada je ovaj sve popularniji kompozitor odlučio da dva puta zaradi pare od iste kompozicije!\nNaime, pesma „Mijenjam“, sa kojom je Boban Rajović naslovio svoj poslednji album, a koja je Dinkićevo delo, zapravo je pesma „Sanjam“, koju je na Budvanskom festivalu 2005. godine otpevao Dragan Kojić Keba i osvojio treće mesto, kao i novčanu nagradu od 2000 evra. Ove dve pesme imaju identičnu melodiju, dok je samo tekst izmenjen, a autor muzike će svakako dva puta naplatiti svoj rad kroz doprinos koji na godišnjem nivou prima od Sokoja.\nPrvi izvođač ove pesme, koja je u njegovoj interpretaciji i nagrađena, Dragan Kojić Keba nije bio nimalo iznenađen, jer ga je Dinkić obavestio da će pesmu dati i Bobanu Piromanu.\n- Mlađa mi je u razgovoru rekao da je upoznao jednog mladog pevača kome se od svih pesama koje mu je puštao najviše dopala moja i pitao me imam li šta protiv da mu je da? Kako je on autor pesme, ja sam mu rekao da to zavisi isključivo od njega i da ja nemam ništa sa tim - rekao je Keba za „Alo!“.\nIako nije sujetan, kako je nekoliko puta i naglasio tokom razgovora, Keba je rekao da ovaj potez nije loš i da mu je simpatično što mlađi kolega peva njegovu pesmu, ali se nije ustručavao da prokomentariše novu verziju svoje pesme i kaže da mu nije jasno zašto je pisan novi tekst kada je reč „sanjam“ mnogo poetičnija i lirskija od reči „mijenjam“.\n-Tekst za pesmu „Sanjam“ takođe je napisao Mlađa i mnogo je bolji od teksta „Mijenjam“. „Sanjam“ je u mnogo većoj meri poetičnija i lirskija pesma. Ja sam tu pesmu doživeo na svoj, poseban način, na koji sam je i otpevao, a publika je to umela da prepozna, jer sam te godine na festivalu od publike dobio maksimalan broj poena. Hrabar je potez ponovo otpevati već slušanu i uspešnu pesmu, Mlađi i Bobanu želim svu sreću, ali mislim da je pesma svoj maksimum doživela sa tekstom „Sanjam“ - iskreno je rekao Dragan Kojić.\nKeba je dodao da to što je u pitanju isti autor, ista muzika, a različiti izvođači, zvuči kao marketinški potez kako bi se oko mladog Bobana Rajovića digla medijska prašina.\n- Možda je to bila ideja nekoga iz tima Bobana Rajovića kako bi se o tome pisalo, jer peva Kebinu pesmu, ali ova situacija može biti jedino dobra za autora pesme jer su to dve, a ne jedna pesma za Sokoj - zaključio je Keba.\nŠta o ovome misle Mlađan Dinkić i Boban Rajović nismo uspeli da saznamo. Boban Rajović je na gostovanjima u Australiji, a gospodin Dinkić nije odgovarao na naše pozive i SMS-ove.\nZaradio 328.000 dinara na osnovu autorskih prava!\nMlađan Dinkić je po izveštaju SOKOJ-a za 2009. godinu bio jedan od najslušanijih kompozitora u Srbiji. Na spisku prvih 10, Mlađine kompozicije „Tako si lepa“, „Te noći smo se potukli zbog nje“ i „Uvek te đavo nađe lakše nego ja“, u izvođenju Kikija Lesandrića i „Pilota“, nalaze se na drugom, trećem i devetom mestu. Dinkić je inače za sve pesme koje je dosad napisao od SOKOJ-a na ime autorskih prava dobio 328.000 dinara.


VirtualBox je besplatan program za kreiranje virtuelnih mašina sa različitim operativnim sistemima na jednom računaru.\nNaime, ovaj program vam omogućava da podignete virtuelni sistem unutar vašeg glavnog operativnog sistema. Na taj način, možete da koristite ili testirate starije i novije verzije Windows‑a, probati razne GNU/Linux distribucije, bezbedno isprobate programe za koje sumnjate da bi mogli da zarazi vaš sistem virusom, testirate kompatibilnost nekog softvera na različitim verzijama operativnih sistema itd.\nPrednost ovog programa je što je jednostavan za upotrebu. Prilikom instalacije nekog sistema, najpre treba da odrediti količinu dostupne RAM memorije i virtuelnog hard diska. Program će vam automatski odvojiti neophodan minimum koji vi treba da ispoštujete.\nNakon osnovnih postavki i prvog startovanja kreirane virtuelne mašine, biće vam ponuđena inicijalizacija sa sistemskog diska, tada možete da instalirate vaš operativni sistem. Naravno, za to vam je potrebno da imate .iso fajl ili CD/DVD sa instalacijom operativnog sistema, bilo da je u pitanju Windows verzija ili GNU/Linux distribucija.\nVirtualBox predstvalja veoma moćan softver, otvorenog koda, koji je vrlo je jednostavan za upotrebu. Svim korisnicima koji imaju potrebu za virtualizaciju operativnih sistema, preporučujemo da isprobaju ovaj program.\nNapomena: U linku za preuzimanje, nalazi se verzija VirtualBox za Windows, da preuzmete verziju za Mac OS X ili Linux kliknite OVDE.\nOznake: Linux mašina operativni sistem programi softver testiranje Windows\nVlado Marijanovic kaže:\n10 oktobra, 2015 u 12:14\nCisto info za one koji budu koristili tool. Sa novim 5.0 ne mozete da radite konverziju VM (npr. sa HyperV na VBox) dok je sa 4.3 radilo sve bez problema. Nasli su da neki dio koda nije mergovan na novu verziju tako da se vjerovatno ocekuje i zakrpa za taj dio 🙂\nInace, tool je lak za upotrebu tako da je preporucljiv za one kojima treba virtuelizacija


Vreme 642-643 - Merdijiani\nLondon : Štednja\nKako prenose pojedini engleski mediji poslanici britanskog parlamenta od sada će morati da sve svoje troškove pravdaju računima što do sada nije bila praksa. Oni su ranije sve troškove pravdali pukom izjavom o troškovima pa je ustanovljeno da je veliki novac odlazio na izdatke koji nisu direktno u vezi sa poslaničkim aktivnostima. Ranije uspostavljeno pravilo da poslanik samo da izjavu o utrošenim sredstvima pokazalo se kao pogodno tlo za brojne zloupotrebe jer se dešavalo da se od tog novca isplaćuju čak i stambeni krediti. Zbog toga je parlamentarna komisija ispitala slučaj i, kako prenosi BBC, ubuduće neće biti nadoknade za ono što poslanici potroše na zabavu, alkohol, razne reprezentacije i putovanja jer se to ne smatra neophodnim za obavljanje odgovornih dužnosti.\nNajmanje 34 lica izgubila su život a 15 kuća je uništeno u velikom klizištu na jugu Kirgistana, saopštio je zvaničnik ministarstva za vanredne situacije. "U regiji Uzgen, na jugu Kirgistana, u nedelju su 34 osobe izgubile život", rekao je on i dodao da će "u ponedeljak situacija biti jasnija". U selu nema struje i prekinute su telefonske veze. Nesreća se dogodila posle višednevnih obilnih padavina a zvaničnici su bili ranije upozoreni da se nesreća ovog tipa može dogoditi. Berdikul Sultanov, predstavnik lokalne uprave, rekao je da su uništene kuće prekrivene muljem i zemljom, a ruska agencija Interfaks je izvestila da je 19 domaćinstava uspešno evakuisano. Pošto se tlo primirilo, najavljena je poseta kirgistanskog premijera Kurmanbeka Osmonova u cilju sagledavanja nastale štete i pomoći ugroženom regionu.\nKina : Smena\nSlutnje zvaničnika Svetske zdravstvene organizacije da je broj zaraženih od "kuge XXI veka", odnosno teškog akutnog respiratornog sindroma – TARS – u Kini veći od zvanično objavljenih podataka, pokazale su se kao tačne. Zbog prikrivanja podataka o broju zaraženih i o širenju TARS-a, smenjeni su gradonačelnik Pekinga Meng Suenong i kineski ministar zdravlja Džang Venkang koji je, takođe isključen iz Komunističke partije. Nova saznanja govore da se virusno zapaljenje pluća proširilo na još tri kineske provincije u kojima do sada nije bilo zaraženih. Do nedelje se govorilo da je samo 40 ljudi zaraženo dok je prema novim podacima taj broj blizu 2000. Do sada je preminulo 86 osoba. Najveći broj nastradalih je u Pekingu, a kineski lekari ispituju još 400 osoba za koje se sumnja da su zaražene. Jedan od stručnjaka iz SZO-a je rekao da se pretpostavlja da je od tog broja polovina sigurno zaražena. Iz Pekinga je saopšteno da su kineski stručnjaci uspeli da poboljšaju metod ispitivanja potencijalno obolelih od virusne upale pluća tako da sada kontrola traje jedan sat. Takođe, vlasti u Hongkongu su saopštile da je u tom gradu umrlo još šest osoba od TARS-a i da je bolest konstatovana kod još 22 osobe. Time se broj žrtava popeo na 94. Na drugoj strani sveta, u Torontu u Kanadi, predstavnici vlade izrazili su strah od brzine širenja ove bolesti. Tamo je do sada zabeležen slučaj 14 zaraženih osoba, ali kako je saopštio jedan predstavnik vlasti, toliko ih je bilo i u Kini pre dve nedelje, a sada se vidi da je broj uvećan sto puta.\nNedavno objavljena studija Svetskog saveta za vodu pokazuje da će nestašica vode dugoročno gledano biti najveći problem na globalnom nivou. Polovina ukupnog stanovništva neće imati dovoljno vode do 2025. godine, upozoravaju stručnjaci i pozivaju sve vlade u svetu da očuvanje vodenih resursa odmah stave na prvo mesto svojih prioriteta. Prema postojećim podacima u ovom trenutku oko dve milijarde ljudi nema pristup vodi za piće, niti minimalne sanitarne uslove. Potpredsednik Svetskog saveta za vodu Vilijam Kosgouv ističe: "Veliki problem predstavlja loše rukovođenje postojećim vodenim resursima. Ukoliko se tim problemom zajednički pozabavimo, vode će biti dovoljno za sve." Kao i u drugim značajnim oblastima u kojima je prisutan globalni problem, stručnjaci ističu slabu ili nikakvu političku volju, a posledice su stravične. Šest hiljada dece mlađe od pet godina svakoga dana umire od bolesti prouzrokovanih zagađenom vodom. Zbog ogromne potrošnje izvori će se smanjivati i u narednih dvadesetak godina prosečna količina vode kojom će ljudi raspolagati biće umanjena za trećinu. Svakoga dana se u vodene tokove baca šest miliona tona raznog otpada, a 6000 ljudi dnevno umire od dijareje. Najkvalitetniju vodu imaju Finci, dok je na rang listi od 180 zemalja SCG na 47 mestu.\nIrak posle rata >\nBitka za mir\nEvropski samit >\nPraktičan pogled u zvezde